Selepas hampir empat bulan Team Haq meminjamkan pemainnya iaitu Minn, Mann, Garyy dan Lolla ke pasukan Orange Esports, kini mereka kembali semula ke pasukan itu.
Menerusi sebuah hantaran story Instagram Team Haq, mereka kini sedang mencari pemain gold laner untuk pasukannya.

Antara kriteria utama yang dicari adalah:

18 tahun ke atas
Pemain sepenuh masa
Bagus dalam membuat keputusan
Bagus dalam mikro dan makro
Mempunyai hero pool yang luas
Minima dua ribu mata dalam ranking

Sebelum ini, para pemain Team Haq bermain dengan Valenz yang bermain di posisi gold laner, tetapi seperti yang kita semua sedia maklum, Valenz adalah pemain untuk Orange Esports dan bukanlah pemain Team Haq.
Kepada para pemain gold laner di luar sana, anda boleh mendaftar di pautan ini.
Foto: Instagram Team Haq


Syed Adeen atau lebih dikenali sebagai Adeen kini disahkan keluar dari Team Haq sebagai penganalisa pasukan itu.
Dia menyertai Team Haq pada 2021 dan membantu pasukan itu untuk memenangi piala MPL MY pertama mereka menentang Todak tempoh hari.

View this post on Instagram

A post shared by Team Haq (@teamhaqmy)

Pengumuman itu dibuat melalui sebuah hantaran di akaun rasmi Instagram mereka. Team Haq juga mengucapkan terima kasih di atas jasa dan sumbangan Adeen dalam pasukan itu.
Kemanakah hala tuju Adeen selepas ini? Adakah dia hanya mengekalkan kerjaya tetapnya sebagai pengulas MLBB atau ke pasukan lain sebagai penganalisa juga? Kita bakal saksikan.
Sumber dan foto: Team Haq


Selepas memenangi pusingan kelayakan 2-0 ke atas Pasukan Rahasia hari ini, Team Haq akhirnya berjaya menempah slot ke musim liga MPL MY musim kesepuluh sekali gus membawa nama pasukan mereka sendiri.
Kemenangan ini nyata besar buat mereka selepas kontrak bersama Orange Esports tamat tidak lama dulu.
Menerusi kontrak itu, pemain-pemain Team Haq dipinjamkan ke Orange Esports untuk bertanding di MPL MY S9 di mana mereka mendapat naib johan dan seterusnya mencipta kejayaan tersendiri di top 6 Piala Asia Tenggara (MSC) 2022.
Apakah kejutan akan diberikan oleh Team Haq di musim liga nanti? Kita bakal saksikan.
Sementara itu, Geek Fam akan cuba memenangi kembali slot mereka dengan melepasi halangan diberikan oleh Team Lemah pada jam 8 malam nanti.
Ulasan ringkas perlawnaan
Perlawanan pertama berjaya dikunci oleh Team Haq selepas mereka lebih berdisiplin di fasa akhir permainan.
Team Haq meneruskan momentum mereka di perlawanan kedua dengan membawa masuk Paquito sebagai jungler.
Rotasi yang dilakukan oleh Team Haq sangat berkesan pada minit awal permainan, mereka berjaya mengunci objektif untuk memberikan kelebihan kepada pasukan mereka.
Pasukan Rahasia diasak dan mereka harus bermain secara pasif untuk melakukan serangan balas.
Team Haq kemudian menamatkan permainan pada minit ke-14. Tahniah diucapkan kepada Team Haq kerana mereka berjaya layak ke MPL MY musim ke-10!


Perlawanan terakhir di hari kedua peringkat playoff MPL MY musim ke-10 menyaksikan pasukan RED Esports menentang pasukan Team Haq.
Team Haq membawa masuk Nana di perlawanan pertama untuk digunakan oleh Minnn. Satu draft yang tidak dijangka oleh pasukan RED Esports.
Pengawalan peta dan pengambilan objektif dipegang oleh pasukan Team Haq pada minit awal permainan.
Walau bagaimanapun, pasukan RED Esports tidak mudah mengalah dan mereka berjaya mencapai power spike di minit akhir permainan.
Akan tetapi, Team Haq lebih berdisiplin dan berjaya mendapatkan kemenangan di perlawanan pertama.
Team Haq meneruskan dominasi mereka di perlawanan kedua. Rotasi yang dilakukan oleh ahli pasukan mereka sangat berkesan dan berjaya mendapatkan objektif.
Pasukan RED Esports semakin sukar untuk mengembalikan momentum di minit akhir permainan.
Kesilapan yang dilakukan oleh RED Esports pada minit ke-15 menyebabkan mereka kehilangan 3 ahli pasukan mereka dan Team Haq terus mengambil kemenangan bersih 2-0.
Foto: MOONTON Games


Susulan daripada siasatan MPL MY ke atas pasukan HomeBois dan Mikey tempoh hari, MAB Esports dan Team Lemah (Red Impact) perlu mengadakan perlawanan semula bagi melayakkan diri ke musim liga MPL MY S9 yang akan berlangsung 18 Februari ini.
Dalam satu kenyataan ringkas di Instagram, Team Lemah mengumumkan Red Impact bukan lagi bersama mereka dan akan dilepaskan dari organisasi Red Esports.

View this post on Instagram

A post shared by MPL Malaysia (@mplmy.official)

Perlawanan kelayakan MPL MY S9 jam 2 petang secara tertutup (tanpa siaran langsung) ini akan menyaksikan Team Lemah bertanding sebagai pasukan bebas yang tiada hak pemilikan / ditaja oleh mana-mana organisasi.
Keputusan ini difahamkan berkaitan dengan peraturan MPL MY S9 di mana sebuah organisasi tidak boleh memiliki lebih dari satu pasukan dalam liga.
Terdahulu, beberapa pemain HomeBois dan Mikey dikenakan tindakan kerana didapati bersalah memberikan khidmat jurulatih ketika perlawanan kelayakan melawan MAB Esports.
Sementara itu, MPL MY turut mengumumkan hadiah terkumpul sebanyak AS$100,000 (RM418,000).

View this post on Instagram

A post shared by MPL Malaysia (@mplmy.official)

Foto: Red Esports


Team Lemah adalah salah satu nama yang anda pernah lihat ketika pusingan kelayakan MPL MY musim ke-9. Mereka tewas ketika menentang pasukan Mikey. Walaupun diberi peluang kedua untuk bertanding, mereka gagal mendapatkan kelayakan selepas tewas di tangan pasukan MAB Esports.
Walau bagaimanapun, mereka terus bergerak sebagai satu pasukan di dalam arena kompetitif Mobile Legends. Kini, Team Lemah mengumumkan mereka dikenakan penalti di atas kecuaian pemain mereka iaitu Mint yang melakukan isyarat tangan yang keterlaluan kepada pihak lawan.

View this post on Instagram

A post shared by Team Lemah (@team.lemahh)

“Ketika perlawanan Team Lemah menentang Anbu X Gaming. Salah seorang pemain kami iaitu Mint membuat isyarat tangan yang keterlaluan semasa siaran langsung MSPC,” tulisnya.
“Dukacita kami ingin maklumkan point kami sudah ditolak sebanyak lima mata dan Mint akan dikenakan ban selama tiga perlawanan disebabkan perbuatannya itu,” tambah mereka.


Team Lemah adalah salah satu pencabar baru yang berjaya melayakkan diri ke musim liga MPL MY musim ke-10 selepas memenangi peringkat kelayakan baru-baru ini.
Mereka menewaskan juara musim ketiga iaitu pasukan Geek Fam dengan skor 2-1. Satu kejayaan yang mengejutkan buat pasukan ini.
Kini, Team Lemah mengumumkan mereka akan menggunakan nama baru iaitu Team Lunatix. Pengumuman itu dibuat melalui sebuah hantaran di akaun rasmi Instagram MPL MY.

View this post on Instagram

A post shared by MPL Malaysia (@mplmy.official)

Adakah Team Lunatix akan memberikan saingan hebat kepada pasukan-pasukan veteran MPL MY nanti? Kita bakal saksikan.
Sumber: MPL MY


Team Lemah adalah salah satu pasukan yang anda pernah lihat ketika pusingan kelayakan MPL MY musim ke-9. Mereka tewas ketika menentang pasukan Mikey.
Walaupun diberi peluang kedua untuk bertanding, mereka gagal mendapatkan kelayakan selepas tewas di tangan pasukan MAB Esports.

View this post on Instagram

A post shared by Team Lemah (@team.lemahh)

Walau bagaimanapun, mereka terus bergerak sebagai satu pasukan di dalam arena kompetitif Mobile Legends dan kini sedang giat mencari penaja ataupun kolaberasi bersama.

View this post on Instagram

A post shared by MSPC 🇲🇾 (@mspc.official)

Team Lemah juga sedang bertanding di dalam Kejohanan Semi Profesional Mobile Legends Malaysia (MSPC). Mereka berada di kedudukan ke-9 selepas point mereka ditolak akibat isu isyarat tangan yang terjadi beberapa hari yang lalu.


Selepas Team Haq berjaya menewaskan pasukan Rahasia untuk melangkah ke pentas MPL MY musim ke-10, kini giliran pasukan Geek Fam dan Team Lemah pula yang akan bertarung untuk meraih slot terakhir.
Kedua-dua pasukan berjaya menyamakan kedudukan untuk bermain di perlawanan ketiga dan mereka harus memenangi 1 sahaja lagi perlawanan untuk melayakkan diri.
Team Lemah berjaya mendominasi di minit awal permainan dengan setup dan rotasi yang cukup baik di perlawanan ketiga.
Mereka terus mengejar objektif dan terus mengasak pasukan Geek Fam dari melakukan serangan balas. Pasukan Geek Fam kekurangan 6 ribu gold pada minit ke-8.
Team Lemah masih mengekalkan kesemua turret mereka pada minit ke-10 dari dimusnahkan oleh pasukan Geek Fam.
Lord kedua berjaya didapatkan oleh Team Lemah pada minit ke-12. Namun hanya 1 inhibitor turret pasukan Geek Fam berjaya diambil oleh Team Lemah.
Team Lemah akhirnya berjaya menamatkan permainan pada minit ke-17 untuk meraih slot terakhir MPL MY musim ke-10.
Tahniah diucapkan kepada Team Lemah, pasukan Geek Fam buat pertama kalinya gagal untuk bermain di pentas MPL MY.


Pasukan RED Esports baru sahaja mengumumkan mereka akan bermain di MPL MY musim ke-9 selepas mereka mendapat slot dari Team Bosskurr.
Kini RED Esports sekali lagi mengacah barisan pemain baru mereka yang terdiri dari pasukan Impact. Pengumuman itu dibuat di dalam sebuah hantaran Instagram rasmi mereka.

View this post on Instagram

A post shared by RED Esports (@redesports.my)

Menurut RED, pasukan Impact adalah pasukan MLBB yang berstatus underdog. Mereka juga menggunakan hashtag Team Lemah di dalam hantaran itu.
Adakah Team Lemah akan menjadi pelapis untuk pasukan RED Esports? Setakat ini kita masih belum mengetahui barisan pemain MPL MY musim ke-9 untuk pasukan RED Esports.
Sama-sama kita nantikan pengumuman rasmi mereka tidak lama lagi.


Nivera dari Team Liquid akan bermain dari bilik terpencil dalam perlawanan pertama pasukan itu dalam acara VALORANT Champions Tour sejak beliau disahkan positif COVID-19 dan jadual kejohanan diselaraskan sedikit untuk menyesuaikan dengan situasi itu.

Statement from Alex Francois, Global Head of Competitive Operations, VALORANT. pic.twitter.com/NGyVqSBPqj
— VALORANT Champions Tour (@ValorantEsports) November 30, 2021

Pasukan itu sudah berada di Berlin dan dikuarantin dalam usaha mengelak wabak COVID-19, yang boleh menghalang dan berpotensi menangguhkan acara itu.
Tetapi Nivera Team Liquid diuji positif dan ini bermakna beliau tidak boleh bermain dengan pasukannya di atas pentas. Namun, Riot bersedia untuk senario ini dan mempunyai bilik terpencil di mana Nivera boleh bersaing tanpa mendedahkan orang lain kepada penyakit itu.
Acara ini akan diteruskan seperti yang dirancang, tetapi perlawanan Team Liquid menentang KRU Esports dipindahkan ke slot terakhir pada hari kedua kejohanan untuk mengambil kira permainan terpencil. Perlawanan Sentinels vs. FURIA kini akan berlangsung pada pukul 1AM, 3 Disember waktu Malaysia.

To account for offsite play, Team Liquid’s matches will be moved to the end of their match day. pic.twitter.com/EXoYLnedNT
— VALORANT Champions Tour (@ValorantEsports) November 30, 2021

Menurut Jamppi, mereka agak bimbang dengan situasi itu tetapi bersyukur kerana terdapat penyelesaian.
“Kami sememangnya bimbang jika kami tidak dapat bermain. Tetapi kami lagi bimbang jika beliau [Nivera] perlu diganti dengan pemain gantian,” kata Jamppi kepada media dalam sebuah sidang media pagi tadi. “Kami bersyukur Riot Games mampu memberi penyelesaian pada waktu-waktu getir seperti ini,” tambah pemain itu.
VALORANT Champions, acara terakhir VALORANT Champions Tour dan kejohanan VALORANT terbesar tahun ini, akan bermula malam ini. Sebanyak 16 pasukan terbaik dari seluruh dunia akan bersaing untuk merebut gelaran juara di Berlin dan satu pasukan akan pulang sebagai juara dunia VALORANT.


Organsiasi e-sukan Amerika Utara, Team Liquid umum kolaborasi pakaian dengan anime dan siri manga popular, Naruto Shippuden.
Team Liquid akan mempamerkan karakter utama seperti Sasuke, Sakura, Kakashi dan Naruto dalam koleksi pakaian mereka.
Ini termasuklah jaket denim, parka, joggers, hoodies dan bermacam jenis baju-T lengan pendek.
Kolaborasi ini bukanlah satu perkara yang baru kerana sebelum ini Liquid sudah lama berkolaborasi bersama Marvel dan jenama pakaian gaya hidup Jepun, Tokidoki.

Believe it.#LIQUIDxNARUTO
2.12.21 12 PSThttps://t.co/CC7cf2lhZJ pic.twitter.com/TDfTalUTdQ
— Team Liquid (@TeamLiquid) February 8, 2021

Pastinya jika anda ingin membuat tempahan, boleh dapatkan dari laman web rasmi jualan barangan Team Liquid.
Ikuti kami di Facebook, Twitter dan Instagram. Saksikan kami di YouTube.


Organisasi e-sukan Eropah, Team Liquid akhirnya mengikuti jejak langkah organisasi terkemuka lain dengan mengumumkan skuad VALORANT buat pertama kalinya untuk arena kompetitif.

New Team.
New Game.
New Home.
Same Liquid.#RideOrDie pic.twitter.com/hhwab6wt8p
— Team Liquid VALORANT (@LiquidValorant) August 7, 2020

Dalam satu ciapan Twitter pada Sabtu, Team Liquid menulis, skuad ini dianggotai oleh Kryptix, ec1s, soulcas, L1NK, dan ScreaM. Pemain-pemain ini sebelum ini menubuhkan skuad Fish123.
ScreaM pula adalah bekas pemain profesional Counter Strike: Global Offensive!
Ini menunjukkan atlet e-sukan boleh menjadi versatil dan mahir memainkan lebih dari satu judul permainan video dalam karier profesional mereka.
Selain Team Liquid, G2 Esports, T1, Ninjas in Pyjamas, Team Solo Mid dan lain-lain sudah mempunyai skuad VALORANT mereka.
VALORANT baru saja dilancarkan dua bulan lalu dan sudah menjadi fenomena apabila mencatatkan bilangan pemain yang tinggi dan terdapat banyak kejohanan e-sukan dianjurkan untuknya.
Ikuti kami di Facebook, Twitter dan Instagram. Saksikan kami di YouTube.


Team Liquid, pasukan pertama yang mara ke Suku Akhir VALORANT Champions bagi Kumpulan B selepas tewaskan Sentinel dengan keputusan 2-1.
Perlawanan pertama di Breeze pada separuh masa pertama diungguli oleh Sentinel dengan 8-4. Tetapi, Team Liquid mula mempamerkan kemampuan mereka dengan membawa perlawanan hingga ke ‘overtime’ sebelum tamatkan perlawanan dengan 14-12.
Di Bind, Sentinel mengamuk ke atas Team Liquid dengan hanya memberi dua mata kepada mereka sebelum tamatkan perlawanan dengan 13-2.
Namun, di perlawanan penentuan, di Split, perlawanan antara kedua pasukan cukup seimbang di masa masing-masing memperoleh 6-6 pada separuh masa pertama. Team Liquid mengatasi Sentinel di separuh masa kedua dengan 7-4.
Team Liquid akan sertai Fnatic dan Gambit menjadi antara pasukan yang telah berjaya menempah kedudukan di Suku Akhir.
Terus saksikan VALORANT Champions 2021 secara langsung di saluran rasmi VALORANT di Trovo, YouTube dan Twitch.
Sumber: VALORANT Esports.


Perlawanan ketiga di hari kedua VCT VALORANT Champions 2021, menyaksikan Team Liquid menumpaskan KRU Esports, wakil Amerika Selatan itu dengan keputusan 2-0.
Haven melihat kesukaran buat KRU untuk menghadapi pertahanan daripada Team Liquid sebelum perlawanan separuh masa pertama tamat dengan 4-8. Kemudian, Team Liquid terus menumpaskan pertahanan KRU dengan 5-1.

.@keznitdeuS gets the 4K for the THRIFTY! #VALORANTChampions pic.twitter.com/0dgcZXQdiC
— VALORANT Champions Tour (@ValorantEsports) December 2, 2021

Perlawanan kedua pula di peta pilihan Team Liquid, Acsent, permulaan yang masih sukar buat KRU. Tetapi, di separuh masa kedua mereka menunjukkan kemampuan mereka sebagai Attacker sebelum terpaksa akur dengan kekebalan Team Liquid dengan keputusan 8-13.

A HUGE round win for @KRUesports 🤟 #VALORANTChampions pic.twitter.com/3ZqNPhQL9g
— VALORANT Champions Tour (@ValorantEsports) December 2, 2021

Team Liquid selepas ini akan bertemu Sentinel yang berjaya tumpaskan FURIA selepas perlawanan yang cukup sengit dengan keputusan 2-1. Manakala, KRU akan ke pusingan penyingkiran menentang FURIA.
Saksikan kejohanan dunia VCT VALORANT Champions 2021 di saluran rasmi VALORANT di Trovo, YouTube dan Twitch. Untuk jadual perlawanan, sila layari SINI.
Sumber: Dot Esports. VALORANT Esports


Pasukan Lunatix dan Suhaz Esports dari kumpulan B nampaknya akan bersaing dengan sangat sengit pada minggu terakhir Liga Profesional Mobile Legends (MPL) MY musim kesepuluh.
Kedua-dua pasukan masing-masing mempunyai 10 dan 9 mata dan mereka mempunyai dua pertarungan.

View this post on Instagram

A post shared by MPL Malaysia (@mplmy.official)

Pada minggu terakhir (minggu kelapan) ini, akan ada pusingan tiebreaker jika Lunatix dan Caracal mengumpul mata yang sama pada hari terakhir (hari ketiga).

View this post on Instagram

A post shared by MPL Malaysia (@mplmy.official)

Sebelum ini, Team Caracal membuat beberapa perubahan drastik, antaranya menukar pemain asal kepada bekas lineup Suhaz dan mengambil Wynn serta meminjam Maima dari Geek Fam bagi berusaha melayakkan diri ke playoffs.
Sementara itu, Lunatix pula tidak banyak melakukan perubahan ke atas lineup mereka.
Siapakah yang akan layak ke playoffs nanti? Sama-sama kita nantikan.


Perlawanan Team Lunatix menentang Team Haq sebentar tadi sangat mendebarkan di mana Team Lunatix berjaya memperolehi kemenangan bersih, 2-0.
Pasukan Lunatix sangat cepat mengadaptasi patch terbaru di mana mereka membawa masuk Pharsa semasa perlawanan kedua.
Corak permainan Team Lunatix kini berubah dan mereka kurang melakukan kesilapan seperti perlawanan mereka pada minggu sebelum ini.

Mereka kini menduduki tempat keempat di kumpulan B dan mempunyai satu perlawanan lagi menentang Team SMG pada esok hari.
Jika Team Caracal gagal mendapatkan kemenangan di dalam perlawanan Todak sebentar nanti, peluang mereka untuk ke playoff bakal dimusnahkan.
Pasukan manakah yang bakal layak ke peringkat playoff nanti? Team Caracal atau Team Lunatix? Kita bakal saksikan.
Foto: MOONTON GAMES


Selepas tiga tahun, akhirnya Overwatch World Cup kini kembali dan skuad Malaysia sudah semestinya mengambil peluang ini untuk dikenali semula di mata dunia e-sukan Overwatch.
Satu kelayakan Malaysia Trials akan diadakan untuk mencari pasukan terbaik di Malaysia dan juara bakal mewakili Malaysia ke Overwatch World Cup.
Apa itu Overwatch World Cup?
Overwatch World Cup adalah pertandingan tahunan antarabangsa pertandingan e-sukan dari Blizzard Entertainment.
Pertandingan ini sudah lama ditangguhkan disebabkan pandemik pada tahun 2019.
Negara kita adalah antara 36 negara terpilih untuk bertanding di Overwatch World Cup.

World Cup ini merangkumi toga persidangan dan enam rantau di mana negara China akan layak tanpa bertanding atas masalah lesen di sana.
Malaysia akan termasuk dalam region APAC B (Asia Pasifik) dan bakal berlawan dengan Australia, New Zealand, India, Singapura dan Thailand untuk 1 daripada 2 tempat di LAN finals.
Setiap negara dan kawasan akan mengadakan sesi World Cup Trials dan pasukan yang menang akan terus mendapat tempat percubaan pada bulan Mac ini.
Pemain lain pula boleh mencuba apabila mereka layak mendapatkan rank tertentu.
Dari percubaan ini, tujuh pemain akan dipilih untuk pasukan negara dan mewakili negara mereka.
Bermula Jun ini, 16 pasukan bakal berlawan di LAN sehingga ke perlawanna akhir di Amerika Syarikat nanti.


Pasukan Nigma dan Galaxy Racer harini mengumumkan mereka bakal bergabung menjadi entiti baru digelar Nigma Galaxy.

Galaxy Racer adalah organisasi e-sukan terbesar di Asia Tengah, Amerika Utara dan juga Asia Tenggara manakala Team Nigma menjadi pasukan kompetif Dota 2 yang diterajui oleh juara The International 7.
Berasal dari Abu Dhabi, Team Nigma akan menjadi Nigma Galaxy dan sekaligus akan membawa semua roster Galaxy Racer dari semua e-sukan yang ada di antara 60 pemain dan 20 negara.
Gabungan ini juga akan menunjukkan cita-cita baru untuk kawasan MENA dan juga perkembangan antarabangsa.
“Kami dengan penuh bangga mengumumkan gabungan Team Nigma ini bakal merubah divisi kompetitif e-sukan sekaligus meningkatkan lagi pengalaman pemain profesional yang bakal menjadi aset dalam pembangunan dan sokongan sepenuhnya untuk pasukan di bawah Nigma Galaxy,” ujar Paul Roy, CEO Galaxy Racer.
Nigma Galaxy juga akan menyertai Abu Dhabi Gaming (AD Gaming) sebagai inisiatif baru untuk pelancaran tahun ini yang diterajui oleh twofour54 Abu Dhabi.


Pasukan Team No Recoil (TNR) kini bernaung di bawah organisasi Whales Esports.
Majlis tandatangan diadakan pada akhir tahun lalu apabila TNR dan AKA membuat keputusan untuk bergabung bentuk roster baharu. Whales Esports kemudiannya melihat potensi pada pasukan ini.
Mereka diwakili oleh:

Kuang ‘Stewart9k’ Jian Sew (Team No Recoil)
Neo ‘XinB’ Sau Puey – Previously known as SinB  (Team No Recoil)
Tee “inSomnus’ Yeu Terng (Team No Recoil)
Loo ‘ Looyou’ Tze You (AKA Esports)
Koh ‘Snap’ Wen Hong (AKA Esports)
Wong ‘Jack’ Jing Feng (Pengurus)
Lim ‘Zac” Zhi Xiang (Pengurus Besar Team Whales dan Pengurus Game Buddy Whales Esports)

MyGameOn: Kenapa Whale Esports buat keputusan untuk tandatangani TNR?
Whales Esports: PUBGM adalah salah satu permainan paling popular di Malaysia dan Whale Esports percaya dengan menandatangani TNR akan membantu kedua belah pihak untuk meluaskan pengaruh dan mendapat pendedahan dalam pasaran tempatan. Kami juga baru ditubuhkan dalam industri ini dan kami percaya kedua belah pihak ada peluang untuk sama-sama melangkah lebih jauh.

MGO: Dengan menandatangani TNR, bagaimana ia boleh membantu pasukan ini?
Whales Esports: TNR yang kini  bernaung di bawah Whale Esports akan dibantu dari segi kewangan. Ini membolehkan kami untuk fokus dalam latihan sepenuhnya tanpa perlu terlibat dalam hal yang tak sepatutnya difikirkan atlet profesional. Kami juga berpeluang teroka ilmu baru seperti penstriman langsung, penciptaan kandungan dan membina identiti sebagai public figure dan banyak lagi.
Perkara paling penting adalah kami sekarang tahu hala tuju masa depan dan kami ingin fokus 100% terhadapnya berbanding beberapa atlet lain di Malaysia yang masih dalam jalan buntu.

MGO: Apakah sasaran TNR untuk PMPL Musim Ketiga?
Whales Esports: Sasaran kami adalah layak ke PMPL SEA Finals. Sebelum ini kami hampir layak jadi kami ingin buat yang terbaik musim ini untuk sekali lagi kejar slot itu. Harap semua akan berjalan lancar.
Ikuti mereka di FB dan IG:

Buat anda yang tidak tahu Whales Esports adalah organisasi e-sukan ditubuhkan pada tahun lalu yang mempunyai beberapa perkhidmatan seperti game buddy APP di iOS dan Google Play, mencungkil bakat atlet e-sukan dan streamer, menganjurkan kejohanan dan banyak lagi.
Ia diasaskan oleh Morgan LB, Ketua Pegawai Eksekutif Whales Esports dan beberapa artis Malaysia termasuk Adiran Tan dan Zac Lim.
Mereka juga mempunyai pasukan Honor of Kings dinamakan Tiger League Club (TLC).


Berikutan isu provokasi yang tular baru-baru ini. Team OP sudah membuat pengumuman baru bahawa mereka akan menarik diri dari MPL SG ketika ini.
Pengumuman itu dibuat di dalam sebuah hantaran ringkas di Instagram rasmi mereka.

View this post on Instagram

A post shared by OP (@teamop.xyz)

Mereka juga ingin memohon maaf kepada semua pihak yang terlibat disebabkan isu yang berlaku terutamanya kepada pasukan Geek Fam.
Team OP juga membuat keputusan untuk menarik diri itu kerana khuatir tentang peristiwa yang mungkin akan membuatkan keselamatan mereka akan terancam.
Akhir sekali, mereka berharap dengan keputusan ini akan membuktikan permohonan mereka benar-benar ikhlas, dari sudut organisasi ataupun pemain pasukan itu sendiri.
Sumber: Team OP


Pasukan Orca kini digantung dari Dota Pro Circuit (DPC).
Menurut pengumuman dari DPC SEA League, Team Orca tidak layak untuk bermain bagi DPC akan datang juga.

Update on DPC SEA Disqualifications and Bans:
 During the recent DPC SEA Qualifiers, evidence shows that Team Orca players used Team Apex accounts to compete on their behalf. This is an unacceptable breach of competitive integrity from both teams.
— SEA DPC League (@SEADPCLeague) March 13, 2022

SEA DPC League memberitahu bahawa Team Orca menggunakan akaun Team Apex untuk berlawan bagi pihak Team Apex.
Tambahan pula, Team Orca juga kini dalam siasatan untuk kes atur perlawanan (match fixing) di BTS Pro Series.
Semuanya berlaku dan dijumpai oleh seorang peminat apabila mendapati kejadian log keluar dan masuk namun dari tempat berbeza dan ping yang berbeza.
VT Faded yang juga pemain Team Orca ada membuat kenyataan mengenai hal ini.

“Betul ada pemain Team Orca yang berkongsi akaun dengan Team Apex di SEA DPC,”
Namun vtFaded mengatakan kejadian atur perlawanan tidak pernah berlaku dan akan mencari bukti-bukti untuk memohon kepada Valve.


Team Pacquiao GG mengumumkan bahawa mereka akan menyertai arena kompetitif Wild Rift tidak lama lagi. Organisasi itu mula mencari salah satu pasukan yang layak untuk WCS 2022 – Filipina. Ini akan menjadi pasukan esport Wild Rift pertama Team Pacquiao GG.
Jenama e-sukan peninju Filipina terkenal Manny Pacquiao sebelum ini menumpukan pada penyediaaan platform untuk penstrim dan pencipta kandungan di Filipina berkembang sebagai profesional dengan kemahiran masing-masing.
Pada 16 Februari, Team Pacquiao GG akhirnya menyiarkan iklan acah bahawa mereka akan menyertai arena kompetitif Wild Rift tidak lama lagi. Namun, mereka  tidak mendedahkan tarikh tepat bila ia akan mendedahkan senarai pemainnya.

Komuniti Filipina berpendapat bahawa pasukan itu mungkin akan memperoleh salah satu pasukan dari Wild Rift Championship Southeast Asia 2022. Dua pasukan itu adalah AXS dan Looking For Adoption.
Baru-baru ini, pasukan Looking For Adoption sudah diperoleh oleh sesuatu organisasi, tetapi organsasi itu belum didedahkan lagi. Ia berkemungkinan bahawa Team Pacquiao GG yang memperoleh pasukan ini.

Ini akan menjadi langkah pertama Team Pacquiao GG ke dalam arena e-sukan Wild Rift. Tidak kira mana-mana pasukan yang mungkin diperolehnya, menyasarkan gelaran kejuaraan dalam kejohanan sulungnya akan menjadi matlamat utama organisasi itu.
Sumber rujukan: AFK Gaming


Akhirnya, Team Path berjaya membuktikan mereka pasukan VALORANT terbaik di Malaysia.
Team Path berjaya mengalahkan Todak yang selama ini menjadi saingan Team Path yang begitu kuat. Malah, pasukan Todak juga adalah kontinjen negara yang ke Sukan SEA baru-baru ini.
Todak juga boleh dikatakan adalah rival ketat untuk Team Path.

WHO’S THE BEST TEAM IN MALAYSIA?!
 WE ARE 😎🔥 #PathSLAY #LIGAEMAS pic.twitter.com/pN5dpFkgOf
— Team Path (@teampath_gg) May 20, 2023

Team Path berjaya mengalahkan Todak dengan mata 13 – 7.
Todak juga tidak sama sekali mengalah tetapi Team Path mendominasi perlawanan akhir itu.
Pemain untuk Team Path adalah Kye, Wrath, Sage, Boogie, dan Toggle.
Hal ini juga membuatkan Team Path adalah pasukan VALORANT terhebat No.1 dalam Malaysia setakat ini.
Tahniah sekali lagi diucapkan!


Baru-baru ini penulis berjaya merebut peluang menemubual Team Path yang kini layak ke VCT MY/SG VALORANT.
Perkara ini bukan mudah untuk dicapai kerana hanya yang terbaik saja layak ke peringkat ini.

Pemain-pemain Team Path terdiri daripada:
Kye (Kapten & Controller/Flex )
Sage (Support Initiator/Second Shotcaller)
Wrath (Flash Initiator)
Ayman (Duelist)
Boogie (Sentinel/Second Duelist)
Idzni “Click” Rosdi (Jurulatih)
Megat Danish (Pengurus)
Mereka juga adalah satu-satunya pasukan Malaysia yang layak ke VCT melalui Kelayakan Terbuka.

WE MADE IT TO VCT MYSG SPLIT 1 🔥🔥🔥🏆🏆🏆🏆#OnePath #VALORANT #VCTMYSG pic.twitter.com/mQ2NmouDRb
— Team Path (@teampath_gg) January 8, 2023

1. Bagaimana perasaan menjadi antara pasukan Malaysia yang layak ke VCTMY/SG untuk VALORANT?
Kye: Kami sudah semestinya sangat teruja dengan perkara ini. Kami sudah cuba berusaha yang  terbaik walaupun tidak menyangka sebab main bersama (berlatih) pun tak sampai dua minggu.
Pada masa sama, kami juga realistik dengan kedudukan kami sekarang. Kami tahu kami adalah pasukan yang baru hendak belajar.
Fokus untuk belajar juga menjadi fokus utama kami untuk menjadi lebih baik.
2. Apa persediaan Team Path untuk VCT nanti?
Sage: Pada waktu siang, beberapa antara kami masih lagi belajar di universiti, namun malam pula adalah pemain profesional e-sukan VALORANT.
Semua latihan kami adalah pada waktu malam bermula jam 8 malam sehingga 11 malam.
Jadual kami juga adalah sangat fleksibel. Lawan scrim mengikut region mana yang kami akan lawan seperti Filipina, Thailand dan kawasan lain. Kami akan cuba elakkan Malaysia dan Singapura.
Megat (Pengurus Pasukan) : Pada mulanya agak susah untuk kami berlawan dengan pasukan Tier 1.
Selepas melihat prestasi kami ketika Kelayakan Terbuka, banyak pasukan lain nampak kita lebih relevan dan kini lebih mudah untuk kami dapatkan pasukan untuk lawan.
Sejak itu, pasukan kami lebih dikenali terutamanya di media sosial.
Kini kami sudah layak ke VCT dan lebih banyak pasukan-pasukan lain yang lebih dikenali mahu scrim dengan kami.
Tambahan lagi, kami juga pernah menyertai kem latihan bersama TRX selama seminggu di Korea Selatan.
3. Apa pelan jangka panjang untuk Team Path setakat ini?
Kye: Kami bukan sahaja mahu untuk layak ke VCT, tetapi ke APAC juga. Dari situ, apabila kami sudah capai peringkat tinggi sudah semestinya kami akan cuba untuk pergi lebih jauh.
Sebagai satu-satu pasukan yang layak dari Kelayakan Terbuka di Malaysia, ramai mula nampak pasukan kami.
Pada masa sama, kami mahu menjadi pasukan teratas di Malaysia sambil membawa nama negara. Jadi apabila orang tanya, pasukan Malaysia VALORANT siapa? Team Path.
Kami mahu reputasi kami dikenali sebagai kubu kuat untuk VALORANT di Malaysia. Akhirnya, kami mahu orang kenali Team Path sebagai pasukan yang mudah untuk didekati oleh komuniti di Malaysia.
Kami mahu dekatkan jurang supaya orang rasa dekat dengan kami dan oleh itu kami banyak membuat posting yang mesra orang ramai.
4. Team Path cari pemain yang bagaimana dan dari mana?
Megat: Pengalaman saya dalam e-sukan, kita sudah ada ekosistem yang baik untuk MLBB, PUBG dan FIFA. Saya rasa VALORANT entah bagaimana tidak banyak organisasi yang mahu masuk. Setakat ini hanya Todak sahaja.
Dari perspektif saya, saya sedikit kecewa, kita mempunyai ramai pemain dan VALORANT sangat besar di Malaysia tetapi tidak ramai organisasi yang mahu berkecimpung dalam permainan ini.
Ramai pemain-pemain berbakat, sebagai contoh d4v41 salah satunya.
Ayman: Saya tahu mengenai Team Path melalui watch party yang dibuat oleh Team Path. Saya juga cuba mendekati Team Path dan menunjukkan mereka klip dan diberi peluang untuk percubaan. Sebelum ini saya tidak pernah mempunyai pengalaman bermain secara kompetitif.
Wrath: Bagi saya, Lim, dan Boogie kami sudah lama bermain bersama selama enam bulan. Pasukan kami sudah diambang pembubaran disebabkan dua pemain meninggalkan Team Path.
Megat: Kami cuba juga memilih pemain-pemain baru. Kami juga mahu pemain yang bukan sahaja hebat bermain tetapi juga mempunyai personaliti yang baik dan tiada ego.
5. Pasukan mana yang rasa susah atau menjadi rival untuk Team Path?
Kye: Sebenarnya ada dua pasukan yang menjadi pesaing kami.
Dari segi pesaing, NEXGA adalah yang terdekat. Kami sangat rapat dengan mereka. Kenal semua pemain mereka dan banyak bersama-sama dalam latihan dan kami juga pernah bersemuka di rumah Team Path juga.
6. Kenapa VALORANT? Ada latarbelakang dari FPS lain?
Wrath: Saya bermula dengan CS:GO. Pernah juga bermain untuk pasukan Antrax, One Percent dan Orange Esports. Antara pencapaian terbaik saya adalah memenangi Malaysia Cybergames.
Ayman: Saya tiada pengalaman kompetitif sebelum VALORANT dan saya bermula dengan Sudden Attack pada tahun 2008/2009.
Boogie: Tiada pengalaman profesional tetapi pernah cuba untuk memasuki CS:GO namun disebabkan umur ketika itu ia menjadi penghalang.
Kye: Saya pula tidak pernah mempunyai apa-apa pengalaman FPS sebelum ini, sebelum ini saya pernah bermain Dota untuk 11 tahun dan pernah hampir cuba untuk bermain secara profesional di Dota. Pada mulanya saya hanya Iron III kini berjaya menjadi pemain profesional VALORANT.
Sage: Saya bermula dengan CS:GO dan pernah ditawarkan kontrak tetapi ketika itu ada SPM dan saya memutuskan untuk tidak bermain apa-apa permainan video selama setahun.
7. Pendapat mengenai VALORANT di Malaysia?
Megat: Semua ini mengikut penerimaan dan pasaran Valorant mengikut negera juga. Filipina dan Thailand sangat besar penerimaan VALORANT dan ramai pasukan.
Dalam MY/SG cuma ada lapan pasukan sahaja tetapi sebenarnya banyak lagi pasukan lain. Semua ini terletak kepada pembangun.
Ekosistem juga perlukan banyak sokongan orang ramai lagi. Malah Tashbunny sendiri pernah menjadi pengulas untuk VCT/APAC.
Kita perlukan lebih daripada itu bukan sahaja dari pemain kasual, termasuklah pempengaruh untuk membantu ekosistem VALORANT.
Negara lain pun banyak acara dan Malaysia memerlukan banyak organisasi untuk memberi fokus kepada VALORANT.
Sage: Bagi saya, kami mahukan lebih banyak peluang untuk pasukan di Malaysia. Mungkin perlu ada dulu pasukan yang berjaya di peringkat antarabangsa.
Jika ada pasukan yang berjaya lagi ke VCT, mungkin lebih ramai lagi pelabur akan cuba menceburi VALORANT di Malaysia.

Mungkin selepas ini Team Path bakal menjadi kuda hitam untuk VCT MY/SG nanti.
Anda boleh juga melayari laman sosial mereka di Twitter, Instagram, Youtube dan TikTok.


Tahniah diucapkan untuk Team Sausage Man Suhaz Esports kerana berjaya mendapatkan tempat kedua di Sausage Man Championship MY/SG.
Team Sausage Man Suhaz juga akan mewakili slot Malaysia/Singapura bersama tiga pasukan lain iaitu RS RAPTOR (Malaysia), RS mega (Malaysia) dan EVOS ESPORTS (Singapura) ke Kejohanan Sausage Man Asia Tenggara yang akan berlangsung Disember ini.

Sausage Man adalah permainan video battle royale yang kini banyak mendapat perhatian di Asia Tenggara.
Tahniah diucapkan untuk semua pasukan terutamanya Team Sausage Man Suhaz Esports.


Pasukan Team Secret adalah antara organisasi e-sukan yang cukup terkenal serata dunia.
Team Secret bermula dengan pasukan Dota 2 mereka dan terus menjadi antara pasukan paling kuat dalam Dota 2.
Semalam, Team Secret ada mengacah satu ciapan di Twitter mengucapkan apa khabar kepada MLBB.
Adakah mereka akan mengumumkan pasukan Team Secret MLBB?

sup @MobileLegendsOL pic.twitter.com/cKVpSzQilt
— Team Secret (@teamsecret) January 15, 2023

Awal tahun lepas,Team Secret pernah mengacah pasukan MLBB mereka namun tiada apa-apa pengumuman rasmi dibuat selepas itu.

View this post on Instagram

A post shared by Team Secret (@teamsecret)

Mungkin kali ini Team Secret sudah bersedia untuk bertempur di Land of Dawn.


Liga Profesional PUBG Mobile Asia Tenggara (PMPL SEA) musim keempat menyaksikan 4 pasukan Malaysia layak ke peringkat final untuk merebut slot ke PMGC.
Team Secret sudah pun layak sebelum ini kerana mereka sudah mengumpul mata PMGC yang cukup. Bagi pasukan 4Rivals, Geek Fam dan Axis Redone, mereka harus berhempas pulas untuk mendapat slot itu.

Walau bagaimanapun, Team Secret tidak mengalah untuk mendapatkan gelaran juara PMPL SEA meskipun mereka sudah layak ke Kejohanan Dunia PUBG Mobile (PMGC).
Pasukan 4Rivals dan Team Secret akan menjadi wakil Malaysia untuk ke Kejohanan Dunia itu.
Malang sekali buat pasukan Geek Fam, mereka hanya kekurangan dua mata dengan pasukan dari Thailand iaitu MS Chonburi.
4Rivals berjaya melakukan kejutan pada hari ini dan mengejar mata bagi mendapatkan kedudukan keempat seterusnya melayakkan diri ke PMGC.
Tahniah diucapkan kepada Team Secret kerana mereka membuktikan mereka adalah satu pasukan yang konsisten untuk mengharumkan nama Malaysia di pentas dunia.
Foto: Team Secret


Tidak mengejutkan Team Secret mendapat banyak kejayaan di Riyadh Masters 2022 bulan lepas.
Kini Team Secret mengambil Roman “Resolut1ion” Fomynok ke dalam pasukan mereka.
Ketika Riyadh Masters, Resolut1ion memasuki Team Secret untuk menggantikan iceiceice dan kini prestasi Team Secret makin meningkat.
Resolut1ion akan bermain dalam posisi Offlaner.

Stand-in no more.
 The best offlane duo is finally back together.
 Welcome to the squad, Resolut1on 🏴🏳#SecretDota pic.twitter.com/9TiO0wQAUu
— Team Secret (@teamsecret) August 3, 2022

Nampaknya, Team Secret sangat memerlukan Resolut1ion kerana Zayac mahu bermain dengan Resolut1ion.
Tambahan pula sejak perpindahan ini Puppey juga sudah menjadi pemain yang pernah mempunyai sembilan pemain lain sebagai pasukannya sekaligus menjadikan Puppey pemain yang paling ramai mempunyai rakan pasukan DOTA2.
Team Secret juga telah secara rasmi melepaskan iceiceice yang akan menjadi ejen bebas untuk memasuki mana-mana pasukan selepas bersama ketika 2022-23 DPC.


Pasukan Dota 2, Team Secret tewas menentang Entity dalam liga musim panas untuk Dota Pro Circuit (DPC) 2021-2022.
Kekalahan itu menyebabkan mereka berada di tempat kelima liga bersama skuad Goon dan Gaimin Gladiators.
Ini bermakna peluang untuk mereka mendapatkan jemputan secara terus ke The International 11 boleh dikatakan sangat rendah dan kemungkinan mereka perlu bermain di pusingan kelayakan TI11 adalah sangat tinggi.
Jika Team Secret tidak dapat bermain pada kejohanan TI11, ia akan memecahkan rekod bersejarah dalam Dota 2. Kapten pasukan, Clement “Puppey” Ivanov, adalah satu-satunya pemain yang pernah menghadiri kesemua kejohanan TI setakat ini.

Sebelum ini, kapten Team Nigma, Kuro Salehi Takhasomi (Kuroky) tidak berjaya ke TI10 sekali gus meletakkan hanya Puppey sebagai pemain tunggal yang pernah menghadiri kesemua kejohanan dunia itu.
Sumber dan Foto: Yahoo News MY


Team Secret adalah salah satu pasukan e-sukan yang terkemuka di dunia. Mereka mempunyai pasukan VALORANT, Dota 2, PUBG Mobile, Wild Rift dan Rainbow Six Siege. Tetapi Team Secret tidak pernah ada skuad Mobile Legends Bang Bang (MLBB) sedangkan permainan itu agak terkenal di rantau ini.
Akhirnya, CEO Team Secret, John Yao, mendedahkan sebab mengapa mereka tiada pasukan MLBB.
Pada tahun 2017, Yao mengambil alih Team Secret dengan visi ingin mengembangkan jenama Team Secret ke persada dunia. Beliau bermula dengan rantau Asia Tenggara kerana kadar pertumbuhan dan penglibatan peminat di Asia Tenggara benar-benar kukuh. Yao juga memilih permainan yang seronok ditonton dan dimainkan oleh ramai peminat.
Jadi, mereka bermula dengan PUBG Mobile dan VALORANT dia Asia Tenggara kerana mempunyai kewujudan global serta jumlah penonton yang tinggi.
Ketiadaan skuad MLBB
Berdasarkan kriteria di atas, MLBB menepati ciri-ciri itu untuk permainan yang seronok ditonton serta ramai pemain.
Tetapi, menurut Yao, MLBB tidak mempunyai kewujudan global. Dalam kata lain, permainan itu tidak mendapat sambutan di sesetengah rantau seperti di Eropah atau Timur Tengah.

Namun, dengan pengumuman MPL di Timur Tengah serta Afrika Utara, Team Secret mungkin akan membangunkan pasukan MLBB tidak lama lagi.
Menurut Yao, Team Secret akan menyertai arena MLBB apabila waktunya sesuai.
“Ia tidak bermakna kita tidak akan menyertainya. Buat masa ini, ia tidak sesuai dengan apa yang kita mahukan,” kata Yao.
Mungkin kita akan lihat penyertaan Team Secret ke arena e-sukan MLBB tidak lama lagi.
Sumber rujukan: Yahoo! News


Pasukan PUBG Mobile negara, Team Secret muncul juara bertahan untuk Liga Profesional (PMPL MY/SG) Musim Kedua yang sudah berlangsung selama empat minggu.
Dengan kemenangan tersebut, mereka berjaya memenangi hadiah RM62,500. Mereka sudah pun layak ke SEA Final musim kedua kerana sebelum ini menjadi juara bertahan di PMPL. musim pertama.

Team Secret juga menerima bonus lebih RM8,000 di atas kejayaan Uhigh memperoleh gelaran MVP bagi Grand Finals tersebut.
Turut mengikuti di belakang adalah Yoodo Gank (yang sememangnya layak kerana memenangi SEA Final musim lepas), Geek Fam dan Team SMG.

Yoodo Gank menerima AS$10,000, diikuti Team SMG (AS$7,500) dan Geek Fam (AS$4,500).
PMPL SEA Finals musim kedua dijangka bermula pada 23 Oktober hingga 25 Oktober ini.


Selepas menghantar pasukan bagi pelbagai jenis e-sukan seperti Dota 2, Rainbow Sox Siege, League of Legends, Wild Rift dan PUBG Mobile, nampaknya Team Secret, organisasi esports yang berpangkalan di Eropah ini mula mengacah kemasukan mereka di VALORANT.
Tahun lalu, mereka juga ada menyatakan hasrat sama ada untuk menubuhkan pasukan bagi VALORANT ataupun tidak.
Kini, melalui ciapan mereka di Twitter, mereka memperlihatkan video dan mengumumkan sedang mencari pemain bagi pasukan VALORANT mereka.

Calling Agents…
A new secret is coming 🤫 pic.twitter.com/VKueLUK2bF
— Team Secret (@teamsecret) September 8, 2021

Team Secret sudah tidak asing lagi di dalam dunia e-sukan. Meskipun mereka berpangkalan di Eropah, mereka sudah membina legasi di beberapa buah negara lain dalam e-sukan yang berbeza, termasuk Malaysia. Mereka menubuhkan pasukan bagi PUBG Mobile di Malaysia.
Buat masa ini masih belum dinyatakan dari mana ahli pasukan VALORANT mereka. Kemungkinan juga bekas pemain Bren Esports akan menyertai selepas meninggalkan organisasi.
Sumber: AFK Gaming.


Pasukan Team Secret adalah organisasi yang cukup terkenal di serata dunia.
Team Secret mula ditubuhkan dengan pasukan Dota 2 dan mereka terus mengembangkan pengaruh mereka ke permainan video yang lain.
Kini, Team Secret mengacah mereka akan masuk ke Land of Dawn.

View this post on Instagram

A post shared by Team Secret (@teamsecret)

Pengumuman itu dibuat di Instagram rasmi mereka. Mereka juga ingin netizen meneka siapakah yang menjadi barisan pemain MLBB mereka.
Adakah anda sudah ada jawapannya? Nyatakan di ruangan komen.
Sumber: Team Secret


Team Secret adalah sebuah pasukan yang mempunyai ramai peminat lebih-lebih lagi di rantau Asia Tenggara. Pasukan ini juga mempunyai skuad Dota 2, PUBG Mobile, dan Wild Rift. Cuma baru-baru ini, pasukan itu mendedahkan sebab tidak membangunkan pasukan MLBB.
Kini, CEO Team Secret, John Yao, mendedahkan mengapa pasukan itu tidak menyertai pusingan kelayakan League of Legends: Wild Rift untuk kontinjen Sibol.
Dalam sebuah video YouTube Team Secret, Yao menerangkan bahawa mereka mengutamakan acara rasmi yang dianjurkan Riot Games kerana ia lebih bernilai daripada Sukan SEA ke-31.

“Saya fikir secara umum, Sukan SEA dan sebagainya, ia kejohanan yang bagus tetapi sangat sukar untuk memberikan kesahihan kepada mereka dari sudut pandangan komuniti,” kata John Yao.
Yao juga berkata bahawa komuniti mungkin tidak menganggap pasukan yang memenangi Sukan SEA sebagai ‘Juara SEA.’ Juara rantau sebenar, menurut Yao, adalah pasukan yang menjuarai kejohanan rasmi yang dianjurkan pembangun permainan seperti Riot Games atau Valve.
Beliau juga berkata jika jadual kedua-dua kejohanan itu tidak bercanggah, berkemungkingan Team Secret akan menyertai kedua-duanya.
“Sekiranya pertembungan jadual mengganggu latihan untuk litar kejohanan biasa, untuk Kejohanan SEA sebenar dan untuk Kejohanan Dunia, ketiga-tiga itu lebih diutamakan berbanding Sukan SEA,” kata Yao.
Sumber rujukan: YouTube


Komuniti e-sukan digemparkan dengan berita mengenai pengumuman baru dari organisasi Eropah, Team Secret sejak pagi tadi.
Mereka mengacah dalam satu video dengan mesej “Memperkenalkan.. Secret Stars (logo) akan hadir tak lama lagi”

Coming Soon… pic.twitter.com/9hDJLmdXvN
— Team Secret (@teamsecret) January 14, 2020

Ramai pengguna Twitter mengatakan ia mungkin pasukan baru (Dota2) yang sama seperti OG iaitu OG Seed. Ada juga mengatakan ia adalah pasukan baru untuk e-sukan lain. Sebelum ini Team Secret ada menubuhkan pasukan PlayerUnknown’s Battlegrounds mudah alih (PUBG Mobile) yang terdiri daripada pemain Malaysia.
Pasukan itu kini mengalami rombakan dan akan mengumumkan lineup dalam masa terdekat.
Buat setakat ini, tiada apa yang rasmi dari Team Secret dan kita hanya boleh menunggu pengumuman rasmi mereka nanti.


Pasukan Team Secret adalah salah satu nama yang tidak asing lagi di dalam permainan peranti mudah alih PUBG Mobile.
Mereka mengambil jaguh-jaguh dari Malaysia untuk membentuk pasukan PUBG Mobile mereka.
Selepas diumumkan Jumper keluar dari Team Secret tempoh hari.

View this post on Instagram

A post shared by Team Secret (@teamsecret)

Kini Team Secret mengacah pemain yang akan menggantikan posisi Jumper di dalam pasukan itu.
Siapakah pemain baru Team Secret ini? Dapatkah anda meneka individu itu? Nyatakan di ruangan komen.


Satu lagi peluang untuk Team Secret mara ke pusingan Suku Akhir VALORANT Champions 2021 selepas menewaskan pasukan Crazy Racoon dengan keputusan 2-0.
Split menjadi pilihan Crazy Racoon sebagai peta pertama. Team Secret hanya mempamerkan kekuasaan mereka dengan mengawal keseluruhan perlawanan di kedua-dua separuh masa sebelum tewaskan wakil Jepun itu dengan 13-5.
Team Secret kekalkan momentum mereka ke atas Crazy racoon dengan terus menguasai peta Haven. Crazy Racoon hanya berpeluang mengumpul dua mata sebelum Team Secret singkirkan mereka dengan keputusan 2-13.
Namun, Team Secret masih perlu berdepan Team Vikings yang ditewaskan oleh Gambit, pada Rabu ini pada pukul 1.00 pagi MYT, untuk mara ke pusingan Suku Akhir.
Jadi jangan lepaskan peluang untuk saksikan perlawanan pasukan kegemaran anda sepanjang VALORANT Champions 2021 di saluran rasmi mereka di Trovo, YouTube dan Twitch.
Sumber: VALORANT Esports


Ura-ura mengenai organisasi e-sukan Eropah, Team Secret akan menubuhkan skuad Wild Rift bukan lagi satu teka-teki sebaliknya ia akan menjadi kenyataan tak lama lagi.
Mereka sudah mengumumkan pemain pertama skuad itu pada Disember lalu, James Santos (Hamezz) dari Filipina. Tapi yang berlaku selepas itu adalah lebih menarik.
Dalam satu ciapan balas kepada akaun rasmi League of Legends: Wild Rift di Twitter, Team Secret berkata tak sabar nak dedahkan roster baharu.

Can’t wait to reveal our roster 🔥🔥
— Team Secret (@teamsecret) January 31, 2021

Ramai pengguna Twitter meramalkan pemain profesional Filipina akan menyertai. Nama-nama seperti Rebengga, Azar dan Chewy disebut-sebut sebagai lineup utama pasukan tersebut.

br lane – azar
jungler – rebengga
adc – chewy
 this is only my prediction hahaha
— Mashed Potatow (@MPotatow) February 1, 2021

Apa-apa pun kita perlu tunggu dan lihat siapakah pemain-pemain pasukan Wild Rift oleh Team Secret nanti.
Ikuti kami di Facebook, Twitter dan Instagram. Saksikan kami di YouTube.


Tahun ini, organisasi e-sukan Eropah, Team Secret membuka lembaran baru dengan begitu baik. Mereka bukan saja mengumumkan lineup baru 2020 untuk skuad PUBG Mobile tapi kini mempunyai pasukan League of Legends sendiri!

Team Secret is proud to announce a new Worlds-calibre League of Legends Team 👁
 Now competing in the Vietnam Championship Series Spring Split 2020.
 Join us as we welcome our new team and new fans, as we begin this journey together 🖤#SecretLOL
 📺 https://t.co/I2MlqPUlR5 pic.twitter.com/v4rsDw216U
— Team Secret (@teamsecret) February 13, 2020

Pengumuman di Twitter mengatakan Team Secret mengambil alih roster Lowkey Esports dari League of legends Vietnam Championship Series (VCS).
Lineup penuh bagi Team Secret LOL adalah:

Han, Coated dan Akame – Top
DNK – Jungler
Artifact, Pampy – Mid
Celebrity, Eddie – ADC
Venus, Yin – Support
Nixwater – Jurulatih
KingJ – Penganalisa

Menurut laporan OneEsports, Secret memilih roster Vietnam dan bukannya Amerika Utara atau Eropah kerana liga LCS dan LEC menggunakan model francais, membuatkan ia mustahil untuk mengambil alih pasukan pada pertengahan musim.
Riot perlu mengesahkan kesemua permohonan dan terdapat bayaran dikenakan bagi pembelian pasukan iaitu sebanyak AS$10 juta.
VCS pula tidak menggunakan model francais jadi mereka tidak perlu membayar sebanyak LCS di Amerika Utara.
Sumber: OneEsports
Ikuti kami di Facebook dan Instagram.
Saksikan kami di YouTube.


Pasukan gergasi e-sukan, Team Secret mengumumkan barisan pemain baharu di PlayerUnknown’s Battlegrounds Mobile (PUBGM).
Ini selepas Team Secret melepaskan barisan pemain mereka yang lama kerana gagal mencapai kejayaan selepas memenangi Kejuaraan PUBG Mobile Pro League (PMPL) SEA Fall 2021.
Walaupun mereka mencuba pelbagai barisan pemain yang baharu, mereka gagal untuk mengulangi pencapaian itu.
Pada Rabu, Team Secret mengumumkan bahawa mereka sudah mengambil empat pemain baharu.

Pemain ini adalah Putra, Zrai, Ryzai dan Helton.
Barisan pemain ini dianggap sebagai satu generasi baharu untuk Team Secret.
“Keputusan kami adalah untuk bermula dari awal dan kami sendiri mencari pemain rookie itu” ujar Team Secret.
Mereka tahu bahawa ramai pemain berbakat di Malaysia dan Team Secret mahu memberi peluang kepada pemain-pemain itu.
Mereka akan membuat debut mereka di PMPL Malaysia musim luruh 2023 yang akan bermula pada 7 Jun.


Philippine Pro Gaming League (PPGL) 2021 Fall kini melabuhkan tirai mereka dengan menjulang Team Secret sebagai juara selepas menewaskan FENNEL Adversity.

We are your PPGL Fall Champions! 🔥
We will be representing Philippines in the SEA Championship as we are headed straight to the Group Stage! 🇵🇭
Thank you for your support mga lodi! 🖤#SecretRift #WildRift pic.twitter.com/nCL7QjF0yw
— Team Secret (@teamsecret) September 5, 2021

PPGL 2021 Fall ini adalah satu kejohanan League of Legends: Wild Rift yang dianjurkan untuk wilayah Filipina oleh Mineski dan juga sebahagian daripada SEA Icon Series. Pusingan Playoff berlangsung 3 September hingga 5 September lalu.
Team Secret berjaya merangkul gelaran juara dan memenangi hadiah wang kira-kira RM250,000 selain menempah slot untuk Wild Rift SEA Championship 2021. Manakala FENNEL Adversity akan bersaing pada SEA Championship Play-In.


Walaupun terlepas untuk sertai VCT Masters Berlin pada September lalu berikutan isu visa, Team Secret kini tiba di Berlin untuk mempamerkan gaya permainan mereka di pentas VALORANT Champions 2021.
VALORANT Champions 2021 adalah kejohanan utama bagi siri VALORANT Champions Tour yang diadakan sejak awal tahun ini, di mana 16 pasukan yang akan bersaing untuk merebut gelaran juara dunia selain memenangi sebahagian dariapda hadiah terkumpul sebanyak AS$1 juta (RM4.2 juta).
Jessie “JessieVash” Cristy Cuyco daripada Team Secret menyatakan, “kami rasa sangat teruja kerana akhirnya dapat juga bersaing, dan dapat memperlihatkan gaya permainan SEA dan Filipina,” katanya dalam sidang media, jam 4 pagi tadi.
Teruja untuk bertemu Gambit
Bagi VALORANT Champions, Team Secret akan berdepan dengan pasukan-pasukan handalan di Kumpulan C seperti Gambit yang juga juara VCT Masters Berlin, di samping pasukan tunggal Jepun, Crazy Racoon dan wakil Brazil, Team Vikings.
“Kami teruja untuk bersaing menentang Gambit,” kata JessieVash ketika ditanya mengenai bertemu Gambit. “Kami juga berharap untuk berjaya sampai ke peringkat Play-Off,” tambahnya.
Dia juga menyatakan teruja untuk menentang Nats daripada pasukan Gambit
“Nak melihat macam mana dia lurk dan melihat bagaimana untuk kami kenali gaya permainannya,”
Bersedia untuk Champions 2021
Meskipun tidak berjaya untuk ke Master Berlin tetapi mereka sudah menonton perlawanan pasukan-pasukan lain sepanjang kejohanan itu. Bahkan, Jessie menyatakan, persediaannya untuk Champions kali ini cukup bagus dengan latihan yang konsisten untuk bergelar juara.
“Kami tidak menjangkakan apa-apa tetapi kami merasakan kami ada peluang. Kami akan lakukan yang terbaik dan berseronok,”
Perlawanan pertama Team Secret akan berlangsung pada hari kedua kejohanan menentang Gambit pada jam 10.00 malam waktu Malaysia. Jangan lupa untuk saksikan VALORANT Champions 2021 di saluran rasmi VALORANT di Twitch, YouTube dan Trovo.
Ia bermula hari ini sehingga 12 Disember.


Perlawanan terakhir di MPL MY musim kelapan menyaksikan pasukan Todak akan bertemu dengan pasukan SMG. Pasukan SMG menunjukkan prestasi yang cemerlang ketika berada di peringkat upper bracket.
PERLAWANAN KETIGA
Pasukan SMG menggunakan draft Ling dan Claude untuk memberikan burst damage yang sangat tinggi. Rotasi yang dilakukan oleh Wynn sangat berkesan untuk mengawal pasukan Todak dari mendapatkan objektif.
Corak permainan Todak semakin merosot selepas pasukan SMG mengasak mereka dengan Feathered Air Strike dan serangan dari Ling. Lord berjaya diambil oleh Team SMG pada minit ke-9.
Team SMG kemudiannya menamatkan permainan pada minit ke-12. Pasukan Todak tidak mampu memberikan saingan untuk Team SMG, mereka terlalu kuat setakat ini.
PERLAWANAN KEEMPAT
Todak membawa masuk Ajiq ke dalam perlawanan kali ini untuk menggantikan 4Meyz. Todak menggunakan draft Baxia untuk memberikan ruang kepada Ciku mendapatkan farming.
Team SMG sangat kuat selepas masuk ke fasa pertengahan permainan, Bruno yang dimainkan oleh Sasa memberikan burst damage yang sangat tinggi. Todak tidak mampu untuk menahan asakan dari Team Smg.
Team SMG akhirnya mendapatkan kemenangan yang mutlak pada minit ke-11 dengan skor 4-0. Prestasi yang sangat hebat ditunjukkan pasukan SMG.
Mereka tidak mempunyai sebarang masalah untuk menjadi juara MPL MY musim kelapan. Kedua-dua pasukan akan menjadi wakil Malaysia ke Kejohanan Dunia M3 pada Disember ini. Tahniah diucapkan kepada Team SMG.


Team SMG (Still Moving Under Gunfire) baru-baru ini mengumumkan kolaborasi bersama jenama Under Armour yang terkenal dengan pakaian-pakaian sesuai untuk atlet.
Kolaborasi setahun ini akan menaikkan lagi jenama Team SMG dan meletakkan mereka sebagai jenama gaya hidup untuk pemain-pemain game di Asia Tenggara.
Setakat ini, Team SMG mempunyai tiga pasukan di Asia Tenggara yang bertanding di platform peranti mudah alih seperti Mobile Legends: Bang Bang dan PUBG Mobile di Malaysia. Kedua pasukan itu sedang bertanding di Liga Profesional musim keenam MLBB (MPL MY/SG) dan Liga Profesional PUBGM musim kedua (PMPL). Satu lagi pasukan adalah skuad VALORANT di Singapura.
Menerusi kolaborasi ini, pemain Team SMG akan menggayakan busana Under Armour.
“Kolaborasi ini adalah satu pencapaian yang besar untuk kami di Team SMG.
“Under Armour dikenali dengan pakaian dan kelengkapan sukan dan kami teruja pemain kami menyarungkan jenama ini untuk bermain dalam keadaan selesa dan mengekalkan stail mereka,” kata Orrin Xu, Pengurus Besar Team SMG.
Ikuti kami di Facebook, Twitter dan Instagram. Saksikan kami di YouTube.


Juara Liga MPL MY musim ke-8 Team SMG harus akur dengan kekalahan mereka dengan pasukan Todak di pusingan pertama playoff MPL musim ke-9 dengan skor 2-0, semalam.

View this post on Instagram

A post shared by Team SMG (@teamsmgofficial)

Pada perlawanan pertama, Team SMG berjaya mendominasi perlawanan di awal-awal permainan tetapi pasukan Todak berjaya mengembalikan keadaan itu di pertengahan perlawanan dan berjaya menamatkan perlawanan pertama dengan kemas.

Hero Xavier yang dimainkan oleh Stormie tidak berjaya memberikan impak yang besar pada Team SMG kerana sering kali ditangkap oleh Chou yang digunakan oleh 4Meyz.
Momo yang menggunakan WanWan berjaya menjadi MVP di ‘game’ yang pertama dengan KDA 7/0/7.
Di perlawanan kedua, kedua-dua pasukan berjaya memberikan saingan yang sengit tetapi Team SMG tidak mampu untuk menahan damage yang dikeluarkan oleh Xavier yang dimainkan oleh Moon sekaligus berjaya menjadi MVP dengan KDA 7/0/9.

Pada pertemuan akhir sebelum ini, pasukan Todak tewas di tangan Team SMG dengan skor 2-0, kini pasukan Todak berjaya membalas balas balik kepada Team SMG.
Adakah pasukan Todak akan berjaya menjuarai Liga MPL musim ke-9 ini sekaligus melayakkan diri ke kejohanan MSC 2022? Sama-sama kita nantikan.


Pasukan SMG kini mencipta fenomena tersendiri selepas menjadi juara bagi kejohanan PUBG Mobile China iaitu Liga Peacekeeper Elite (PEL) 2022 Summer yang berlangsung baru-baru ini.
Mereka sangat konsisten dengan menewaskan pasukan lain malah pada hari kedua dan ketiga, SMG bersaing rapat dengan LGD yang juga mengejar ranking. Pada hari ketiga, mereka berjaya kumpulkan keseluruhan 199 mata.

Dengan kemenangan ini, mereka membawa pulang AS$1.3 juta (RM5.8 juta).
Team SMG juga secara automatik layak ke PMGC S2 2022 yang mana merupakan satu lagi kejohanan dunia PUBG Mobile.
Pastinya pertarungan di PMGC 2022 nanti akan menjadi sangat sengit.
Rujukan: Gamingonphone


Team SMG mengejutkan para peminat arena kompetitif Mobile Legends selepas mereka berjaya mengangkat piala MPL MY musim kelapan dengan pertukaran barisan pemain baru seperti Sasa.
Malah, kemenangan itu juga melayakkan mereka ke Kejohanan Dunia, M3.
Kini mereka mengumumkan kemasukan percubaan untuk pasukan MLBB mereka. Pengumuman itu dibuat di dalam sebuah hantaran Instagram rasmi mereka.

View this post on Instagram

A post shared by Team SMG (@teamsmgofficial)

Borang pendaftaran boleh didapatkan di pautan di atas. Menurut mereka, mereka menjumpai bakat seperti XpDEA dari piala komuniti Nescafe musim pertama sebelum ini.
Adakah anda rasa anda mempunyai kualiti & kemahiran untuk menjadi sebahagian dari pasukan yang berjaya memenangi MPL MY musim kelapan ini? Selamat mencuba!


Pasukan Mobile Legends Malaysia, Team SMG mengacah beberapa pemain baharu dengan kapsyen yang diletakkan di Instagram.
Dalam satu hantaran Instagram, Team SMG menulis “sesi untuk PS5 sementara menunggu sesi bergambar (photoshoot) sempena Hari Media,”.

View this post on Instagram

A post shared by Team SMG (@teamsmgofficial)

Yang lebih menarik adalah perenggan kedua di mana Team SMG menulis, terdapat bakat baharu daripada Nescafe Community Cup dan pemain Malaysia yang kembali selepas bermain di luar negara.
Seperti yang kita tahu, hanya dua pemain Malaysia, Lu Khai Bean (SaSa) dan Muhammad Arif Abdul Halim (Rippo) yang bermain di luar negara (Indonesia).
Liga Profesional (MPL) ID sudah memulakan musim kelapan dengan Rippo bermain untuk Bigetron Alpha. Jadi, adakah SaSa yang dimaksudkan? Sebab sebelum ini ONIC mengucapkan selamat tinggal kepada beliau.
Malah, di Instagram @emak_moba menunjukkan RRQ pernah scrim bersama SaSa yang bersama Team SMG.

View this post on Instagram

A post shared by Team SMG (@teamsmgofficial)

Kita tunggu dan nantikan pengumuman mereka.


Team SMG mengejutkan para penonton apabila mereka berjaya muncul juara musim kelapan dengan kemasukan Jamesss sebagai jurulatih dan Sasa sebagai goldlaner.
Mereka berjaya menewaskan pasukan Todak dengan skor 4-0 tanpa balas. Satu pencapaian yang amat baik ketika itu.
Namun begitu, mereka tewas awal di Kejohanan Dunia M3 dan meninggalkan Todak menjadi satu-satunya wakil Malaysia untuk meneruskan perjuangan.
Kini, Team SMG akan mempertahankan title mereka sebagai juara bertahan di musim ke-9. Pengumuman barisan pemain sudah diumumkan.

View this post on Instagram

A post shared by MPL Malaysia (@mplmy.official)

Team SMG akan dianggotai oleh:

Sasa – Goldlaner
Zaimsempoi – Midlaner/Roamer
Smooth – Explaner
Leixia – Jungler
Stormie – Midlaner
Panda – Roamer
Subway – Jungler
Benny – Pengurus
Jamesss – Jurulatih

Terdahulu, Leixia dipinjam dari Team Caracal ke Team SMG untuk persediaan menghadapi musim ke-9.
Adakah barisan pemain ini akan memberikan kekuatan kepada Team SMG untuk mempertahankan title mereka? Kita bakal saksikan.
Foto: MPL MY / Team SMG


Juara bertahan MPL MY musim ke-8 iaitu Team SMG mengejutkan para penonton apabila mereka tewas sebanyak dua kali.
Kekalahan yang dihadapi oleh Team SMG menjadi tanda tanya kerana corak permainan mereka seperti gemuruh dan takut di atas pentas.
Ketika Team Caracal muncul juara di dalam perlawanan mereka menentang Team SMG, kami sempat menemu bual Kuja iaitu jurulatih Team Caracal.

@mygameondotmy Jurulatih pasukan @teamcaracal , @Kuja Official , merasakan ada konflik dalaman di dalam Team SMG#kakigaming #mpl #fyp ♬ Epic Music(842228) – Pavel

Ketika ditanya tentang pendapatnya mengenai Team SMG, Kuja berkata, mereka mungkin ada konflik selepas James tiba di Malaysia.
“Saya rasa mereka mungkin ada konflik selepas James turun padang. Mereka agak gemuruh atau takut, Kita boleh nampak daripada mimik muka mereka semasa lawan Todak semalam (dua hari lepas),” ujarnya.
“Saya mengharapkan untuk masa yang akan datang, Moonton akan lebih banyak buat persiapan untuk jurulatih-jurulatih yang akan bersama pasukan itu sendiri.
“Perkara itu perlu dilakukan bagi memudahkan para pemain berasa selesa dengan jurulatih mereka sendiri di atas pentas.
Kuja juga berkata Team SMG sememangnya tertekan dengan jurulatih mereka.
“Macam kes Team SMG ini, kita nampak nampak mereka memang tertekan,” akhirinya.


Tiga pemain daripada Team Bosskurr, Loong, Rynn dan Goten sah menyertai pasukan Team SMG bagi menghadapi pusingan kelayakan Liga Profesional Mobile Legends: Bang Bang Malaysia dan Singapura (MPL MY/SG) Musim Keenam yang akan berlangsung pada bulan ini.
Dalam satu posting di Facebook, Team SMG mengumumkan barisan pemain yang baru tersebut.
Mereka terdiri daripada Goten, Rynn, Loong dan tiga pemain asal SMG dari musim lalu, ZaimSempoi (Raisyaa), Saiyajinn (Ax) dan Smooth.

Pada musim MPL yang lepas, Team SMG hanya berjaya meraih tempat ketujuh/kelapan.


Geek Fam berjaya mara ke pusingan seterusnya selepas menewaskan skuad Team SMG 2-1 di pusingan penyingkiran MPL MY musim ketujuh sebentar tadi.
Team SMG mendapat tempat kelapan dalam musim kali ini.

Pemilihan Grock oleh Xorn sanagt membantu dalam perlawanan ini, memberikan pressure kepada pasukan Team SMG.

Artz menerima gelaran Sand Bag dengan damage diterima paling banyak daripada pasukan SMG.
Dominus juga bergelar MVP dengan posisi baik menggunakan Yve.

Xorn dalam satu temubual bersama hos, Fiera Fendi, menyatakan hasrat mahu berjumpa Todak.

View this post on Instagram

A post shared by MyGameOn (@mygameondotmy)

Playoffs MPL MY musim ketujuh mengumpulkan lapan pasukan Mobile Legends terbaik bertarung sehingga Ahad.
Sebanyak AS$100,000 (RM413,500) ditawarkan kepada pasukan yang bertanding.
Dua pasukan Malaysia di ranking teratas akan dipilih sebagai wakil untuk Piala Asia Tenggara (MSC 2021) yang bakal berlangsung 7 Jun ini.


PERLAWANAN KEDUA
Selepas gagal dengan strategi Barats pada perlawanan pertama. SMG memilih Roger sebagai hyper mereka. Mereka berjaya mengawal peta pada minit awal permainan, mendapatkan objektif turtle dan menghancurkan turret.
Sewaktu pasukan SMG memulakan perlawanan, Smooth masih kekal di lane untuk mendapatkan farming. Pada minit ke-7, beliau sudah mempunyai immortality. Lord berjaya dicuri oleh Box pada minit ke-11, memberikan mereka ruang untuk mengembalikan momentum pasukan Suhaz Esports.
Kesilapan D Ace yang cuba membuka peta pada minit ke-15 menyebabkan pasukan SMG mendapat Lord dengan mudah. Bantuan dari super minion untuk melakukan pushing berjaya mendapatkan kemenangan untuk pasukan SMG.

PERLAWANAN KETIGA
Pasukan Suhaz esports menggunakan draft Pharsa + Tigreal untuk combo yang cukup kuat menghancurkan musuh. Sementara itu, pasukan SMG menggunakan Selena untuk mendapatkan pick off dengan mudah. Mereka berjaya mendapatkan Roger untuk Loong sekali lagi.
SMG bermain dengan begitu kemas sekali, mereka melakukan rotasi untuk mendapatkan objektif yang diperlukan. Abyssal Arrow seirngkali membantu pasukan SMG untuk mendapatkan pick off yang diperlukan. Selepas mengawal peta pada minit ke-6, pasukan SMG terus melakukan tekanan kepada pasukan Suhaz Esports. Lord yang diambil pada minit ke-15 berjaya memberikan kemangan kepada pasukan SMG.


Empat pemain Malaysia, Cheng Jia Hao (vtFaded), Chai Yee Fung (Mushi), Muhammad Ammar Rasulli (Neah666) dan Tue Soon Chuan (Ah Fu) kini sah menyertai organisasi e-sukan Asia Tenggara, Team SMG.
Berita itu diumumkan dalam satu ciapan di Twitter rasmi Team SMG. Dikhabarkan, Kenchi Yap turut dilatih sebagai jurulatih dan Ninja Boogie sebagai pelengkap pasukan.

We are proud to announce the formation of the Team SMG Dota 2 squad in Southeast Asia:@Mushi_Chai @ninjaboogiee @vtFaded @AhfuDota @neahdota
 The squad will be participating in the upcoming Dota Pro Circuit 2021 – Southeast Asia Upper Division Closed Qualifiers on 4th Jan. pic.twitter.com/WsvrsB1NQp
— Team SMG (@TeamSMGofficial) January 2, 2021

Mereka akan memulakan kembara baru dengan menyertai Dota Pro Circuit 2021.
Ini adalah satu langkah baharu oleh Pengasas Team SMG, JJ Lin yang mana beliau juga merupakan peminat tegar Dota 2.
Team SMG turut mempunyai divisyen Mobile Legends, PUBG Mobile dan VALORANT.
Ikuti kami di Facebook, Twitter dan Instagram. Saksikan kami di YouTube.


Team SMG memperkenalkan pasukan DOTA 2 bagi Dota Pro Circuit SEA 2022.
Pasukan SMG kali ini terdiri daripada pemain-pemain veteran DOTA 2 yang dikenali ramai.
1. Yeik “MidOne” Nai Zheng
2. Kam “Moon” Boon Seng
3. Ryan “Raging Potato” Jay Qui
4. Tue “ah fu” Soon Chuan
5. Roger “Roddgeee” Tan Boon Thye

Mereka akan cuba untuk memenangi kelayakan dan mengumpul mata sebanyak mungkin bagi persediaan menghadapi The International 2022 akan datang.
Raging Potato adalah satu-satunya ahli dari Filipina dan yang lainnya adalah pemain negara kita.


Team SMG kini mengumumkan barisan pemain vanita untuk e-sukan VALORANT.
Pengumuman itu dibuat di dalam sebuah hantaran di Instagram rasmi mereka.

View this post on Instagram

A post shared by Team SMG (@teamsmgofficial)

Pasukan VALORANT ini akan dianggotai oleh:
1. Abigail “Kohaibi” Kong (Kapten)
2. Yu Ting “Envious” Ewa
3. Kellyn “Kaephrodite” Sim
4. Jularat “YOKY” Buaphan
5. Wanwisa “fixky” Pannil
6. Alex “falfalfal” Cheang (Jurulatih)
Ahli pasukan Team SMG ini mempunyai tiga ahli dari Singapura dan dua orang ahli dari Thailand. Mereka akan dilatih oleh pemain dari barisan pemain terdahulu iaitu Falfalfal.
Mereka akan bertanding di dalam siri VCT Game Changers APAC 2022 dan juga VCT Circuit. Mereka berniat untuk mewakili benua Asia Tenggara di dalam Kejohanan Global Game Changers nanti.
Mampukah pasukan wanita ini merealisasikan impian mereka ini? Kita bakal saksikan.
Foto dan sumber: Team SMG


Team Spirit adalah pasukan yang menjuarai kejohanan terbesar Dota 2 iaitu The International 10 (TI10), dan senarai kejayaan mereka tidak tamat di situ. Pasukan itu juga menduduki tempat-tempat tertinggi di beberapa kejohanan seperti OGA Dota PIT Invitational, DPC EEU 2021/2022 Tour 1: Division I dan Regional Finals, serta Pinnacle Cup.
Walaupun mereka sememangnya pasukan yang hebat, malah mungkin antara yang terhebat di dunia setakat ini, ahli pasukannya, Yaroslav Naidenov atau Miposhka, tidak berasa sedemikian.
Dalam sedutan sebuah video di Twitch, Miposhka membincangakan kaedah untuk memajukan pasukannya. Dia mengutarakan fakta bahawa pasukan itu hanya menjuarai satu kejohanan dan secara kebetulan, kejohanan yang dimenangi itu adalah kejohanan terbesar di dunia, TI10.

“Saya tidak fikir mana-mana rakan sepasukan saya fikir mereka sudah memenangi segala-galanya. Kami hanya memenangi satu kejohanan sebagai satu pasukan. Kebetulan ia adalah The International tetapi saya tidak boleh mengatakan bahawa kami adalah pasukan terbaik di dunia sekarang,” tegas Miposhka.
“Sebagai contoh, kami tidak memenangi kejohanan yang dipenuhi penonton. Itulah yang kita mahu lakukan. Kami hanya memikirkan tentang Dota yang kami hanya mahu memenangi setiap perlawanan. Kami memberi tumpuan kepada itu,” tambahnya lagi.
Nampaknya, walaupun Team Spirit sudah menjuarai TI10, mereka belum berpuas hati dan akan meneruskan usaha mereka untuk sentiasa menunjukkan prestasi yang terbaik untuk pasukan itu agar dapat menjuarai kejohanan yang ditonton secara langsung.
Sumber rujukan: AFK Gaming


Peperangan di antara Rusia dan Ukraine memberikan impak yang besar kepada negara-negara Eropah.
USA dan rakan-rakan sudah memulakan langkah untuk mengenakan sekatan ekonomi kepada Rusia ketika ini.
Team Spirit yang mempunyai 2 orang ahli dari Ukraine dan 3 orang dari Rusia juga mengumumkan mereka kesal dengan peperangan yang berlaku.
“Tidak ada perkara yang lebih teruk dari peperangan, tidak ada benda yang lebih berharga dari nyawa manusia. Team Spirit adalah organisasi antarabangsa yang mempunyai sejarah diwakili oleh pemain dari Rusia, Ukraine dan negara lain. Ada sesetengah pemain kami dan pekerja berada di dalam Ukraine ketika ini. Ramai di antara kami yang mempunyai keluarga, rakan-rakan dan orang tersayang di sana. Kami amat risau tentang keselamatan mereka.”

“Kami amat membantah peperangan dan apa jua bentuk keganasan. Beribu tahun sejarah manusia mengajar kita bahawa kedamaian adalah perkara yang paling penting untuk kita kekalkan. Jaga diri semua.”
Semoga peperangan ini akan segera tamat dan nyawa-nyawa orang yang tidak bersalah akan diselamatkan.


Team Spirit adalah salah satu pasukan yang berhasil masuk ke The International 10 dari pusingan kelayakan eastern europe. Mereka berjaya mengalahkan pasukan Team Empire ketika itu dengan skor 3-2.
Permulaan perjalanan mereka di peringkat kumpulan The International 10 berjaya melayakkan mereka ke peringkat upper bracket untuk bertemu dengan pasukan IG.
Namun begitu, perlawanan mereka pertama di peringkat ini kurang bernasib baik selepas ditewaskan oleh pasukan IG dengan skor 1-2.
Mereka masih mempunyai peluang meskipun turun di lower bracket untuk melalui perjalanan yang cukup mencabar menjadi juara The International kali ini.
Team Spirit berjaya menewaskan Fnatic dan OG dengan skor 2-0. Seterusnya, mereka menghantar pulang Virtus Pro dengan skor 2-1 dan juga IG dengan skor 2-0.
Di peringkat separuh akhir, mereka tewaskan pasukan kegemaran ramai iaitu Team Secret dengan skor 2-1. Akhir sekali, pasukan yang sangat kuat ketika ini iaitu PSG.LGD juga tidak berupaya untuk melawan mereka.
Team Spirit membuktikan bahawa mereka adalah salah satu pasukan yang tidak mudah mengalah dan mereka adalah pasukan pertama dari CIS yang berjaya memenangi The International selepas Navi pada tahun 2011.
Kemasukan Yatoro sebagai carry di dalam pasukan memberikan kekuatan kepada draft pasukan Team Spirit. Beliau yang baru sahaja berumur 19 tahun mempunyai kemahiran mekanikal yang sangat tinggi.
Tambah lagi dengan penggunaan hero Magnus oleh Collapse dan mid laner mereka iaitu TorontoTokyo juga adalah jaguh handalan dari Russia.
Tahniah diucapkan kepada Team Spirit, pasti ramai di antara penonton yang tidak menyangka keputusan ini akan berlaku. Sangkaan mereka bahawa PSG.LGD akan membawa pulang Aegis kali ini ternyata meleset sama sekali.


Kerana mulut badan binasa.
Mungkin itu peribahasa buat pembangun Void Interactive sebelum Team17 berundur sebagai penerbit permainan first-person shooter ala SWAT, Ready or Not.

Hal ini disebabkan satu soalan daripada pengguna Reddit yang bertanya, “patut bersedia atau tidak untuk misi tembakan sekolah di dalam kempen?”
Salah seorang daripada pembangun permainan daripada Void Interactive membalas (kini sudah dipadam oleh moderator Reddit), “anda perlu percaya ia akan berlaku”.
Pembangun dan kini penerbit tunggal, Void Interactive, mengumumkan pengunduran Team17 sebagai penerbit bersama melalui ciapan mereka di Twitter rasmi mereka, sebagai “persetujuan bersama”.

VOID Interactive and Team17 have mutually agreed that Team17 will no longer publish Ready or Not. We are confident that this is the right path for the future of Ready or Not, and we thank Team17 for their partnership and wish them great success with their spectrum of games!
— VOID Interactive (@VOIDInteractive) December 20, 2021

Pihak Kotaku juga melaporkan bahawa pihak Team17 juga mengesahkan pengunduran mereka.
Seperti yang sedia maklum, isu tembakan sekolah merupakan isu sensitif di Amerika Syarikat. Jadi dengan penambahan misi seperti ini sedikit sebanyak menimbulkan rasa tidak selesa oleh orang ramai.
Sumber: EuroGamer, Kotaku, NME.


Teamfight Tactics (TFT) nampaknya akan hadir ke peranti pintar pada Mac dan pemain boleh mencuba permainan strategi ala-ala Auto Chess oleh Riot ini dalam versi beta tertutup. Sebelum ini ia dilancarkan di PC dan macOS.
Difahamkan, beta ini akan hadir dalam beberapa minggu lagi sebelum ia dilancarkan sepenuhnya pada Mac. Jika anda di Android, dah boleh pra-daftar di LINK ini.
Berbeza dari permainan lain yang mungkin lebih berbeza antara PC dan Mobile, TFT adalah permainan rentas-pelantar (cross-platform) dengan inventory, rank dan perkembangan pemain yang dikongsi bersama. Ini bermakna TFT berkongsi visual dan banyak ciri sama antara PC dan mobile.
Tujuan Riot Games untuk melancarkan TFT ke mobile pastinya kerana business move mereka bagi pasaran Asia Tenggara yang lebih terarah kepada peranti pintar. Bagaimanapun, Mobile Legends: Bang Bang dari Moonton juga mempunyai auto-chess mereka sendiri iaitu Magic Chess.
Penulis rasakan peminat bagi permainan mudah alih ini akan datang dari komuniti League of Legends dan beberapa peminat MLBB yang ingin mencuba.

Ikuti kami di Facebook dan Instagram.
Saksikan kami di YouTube.


Hari ini miHoYo mengumumkan Eula, karakter Cryo (Ais) lima bintang terbaharu dalam dunia Teyvat – Genshin Impact.
Eula akan hadir ke Genshin Impact tidak lama lagi sebagai kandungan kemas kini baharu.
Teaser ini menunjukkan cerita, pelakon suara, hobi, makanan kesukaan Eula dan macam-macam lagi. Eula menggunakan claymore (pedang gergasi) sebagai senjatanya untuk berlawan.

Sejarah Eula
Eula berasal dari keluarga bangsawan Lawrence. Pada masa dulu, keluarga Lawrence dikaburi oleh ketamakan dan cuba menguasai Mondstadt. Tetapi Vanessa Grandmaster pertama Mondstadt berjaya menghentikan Puak Lawrence dari merosakkan Monstadtd dan menubuhkan Knights of Favonius bagi menjaga keamanan Mondstadt.
Walaupun berketurunan Lawrence, Eula menyertai Knight of Favonious malah menjadi pahlawan aset penting untuk organisasi tersebut dengan kehebatan berlawan, keberanian dan gerak hati yang hebat.

Kini, Eula sebagai Kapten untuk pasukan perisik Knights of Favonius Reconnaissance Company. Ditugaskan untuk merisik dan menangkap musuh, kerja ini membuatkan Eula jarang berada di Mondstadt. Eula juga dikenali sebagai Spindrift Knight.
Disebabkan asal usul Eula dari keluarga Lawrence yang dibenci oleh masyarakat Mondstadt, Eula juga ditakuti oleh orang ramai hanya disebabkan nama keluarganya.
“Tak ada benda lagi untuk dicakap bagi seseorang dari keluarga Lawrence, tak kira apa yang dicakap atau dibuat, masyarakat tetap akan benci.” dari Eula – Genshin Impact.
Eula selalu bercakap untuk membalas dendam. Tapi… betul kah Eula akan membalas dendam untuk orang-orang yang membenci keluarganya? Nantikan kedatangan Eula nanti di Genshin Impact dalam masa terdekat sahaja lagi.

Pelakon Suara Eula
Pelakon suara Eula juga diumumkan dan akan dilakonkan oleh Suzie Yeung bagi bahasa inggeris dan Rina Sato bagi bahasa jepun. Kedua-dua pelakon suara ini sangat terkenal dalam dunia anime, filem dan permainan video.
Suzie Yeung terkenal dengan suara Ruka Rengoku dalam Demon Slayer the Mugen Train juga pernah menjadi pelakon suara untuk Attack on Titan, Goblin Slayer, Jujutsu Kaisen, dan anime yang lain.
Rina Sato pula menjadi pelakon suara untuk pelbagai filem, permainan video dan anime. Antaranya Monster Hunter Rise, Demon Slayer Mugen Train movie, Sailor Moon, Persona 5 Strikers, Pokemon Masters, dan lain-lain.
Anda boleh layari website Genshin Impact untuk mendengar suara Eula dalam pelbagai bahasa.

Hobi-hobi Eula
Hobi Eula ialah minum air sejuk sambil duduk di tepi gaung sambil menikmati angin dan berenang di dalam tasik beku di Dragonspine. Ternyata Eula memang karakter Cryo(Ais).

Makanan Kesukaan Eula
Makanan kesukaan Eula lebih kurang sama dengan tema kesejukan iaitu “Tomato sejuk dengan Telur Gulung Jelli Aspic dengan air sejuk jus buah beri dan pudina,”.


The Esports Club (TEC) dengan kerjasama Intel kini menganjurkan TEC Challenger Series VALORANT yang akan menjadi pentas pasukan-pasukan daripada Asia Selatan dan Asia Tenggara bermula 13 hingga 24 Disember ini.
Challenger Series VALORANT ini akan menyaksikan pasukan daripada Asia Selatan iaitu India, Pakistan, Bangladesh, Nepal, Maldives dan Sri Lanka menentang pasukan daripada Asia Tenggara iaitu Singapura, Malaysia, Indonesia, Thailand, Filipina dan Vietnam.
Berikut ialah jadual perlawanan TEC Challenger Series VALORANT:
Kelayakan Terbuka:
Asia Selatan – 13 hingga 16 Disember 2021
Asia Tenggara – 13 hingga 16 Disember 2021
Pusingan Play-Offs – 17 hingga 23 Disember 2021
Pusingan Akhir – 24 Disember 2021.
Lapan pasukan akan dipilih melalui pusingan kelayakan terbuka untuk setiap rantau iaitu empat pasukan daripada Asia Selatan dan empat pasukan daripada Asia Tenggara.
Bagi pusingan Play-Offs akan dijalankan dengan dua penyingkiran dengan perlawanan tiga terbaik (BO3) di mana pasukan daripada kedua-dua rantau akan bersaing sesama sendiri. Manakala, pusingan Akhir akan diadakan dengan perlawanan lima terbaik (BO5).
Pertandingan ini menawarkan hadiah terkumpul berjumlah $20,000 (RM 84,800) di mana pasukan yang mendapat gelaran juara akan membawa pulang wang tunai sebanyak $10,000 (RM42,400). Manakala pemenang ditempat kedua hingga keenam akan diagihkan daripada baki selebihnya.
Bagi pasukan yang berminat untuk sertai pertandingan ini boleh layari laman rasmi The Esports Club dan ikuti perkembangan mereka di laman Instagram mereka.
Sumber: AFK Gaming


Selamat tinggal, Telltale Games. Menurut GameDaily.biz, syarikat terkenal dengan game berepisodik The Walking Dead sedang menjalani pembubaran aset iaitu satu proses seakan kebankrapan bermula pada 11 Oktober. Ini mengakibatkan penarikan jualan game Telltale dari Steam.
Pada bulan September, Telltale Games melabuhkan tirainya di mana hampir 90% staf dipecat serta-merta tanpa apa-apa pampasan dan kebajikan kesihatan. Lebih-lebih lagi, semua projek game dalam perancangan seperti The Wolf Among Us 2 dan Stranger Things ketika itu turut diberhentikan.
Clementine dan AJ dalam The Walking Dead: The Final Season
Sebelum ini, hanya The Walking Dead: The Final Season tidak dijual buat sementara waktu berikutan penutupan drastik studio ini. Namun, Skybound Games telah mengambil alih tampuk pembangunan game berepisodik zombi ini dan akan menyiapkan sehingga episod terakhir.
Laman Telltale Games masih lagi tersedia di Steam tapi ada beberapa judul lain tidak tersenarai dalam jualan game kerana kebanyakkan game dibangunkan oleh Telltale memerlukan lesen hak cipta syarikat luar seperti Jurassic Park dan Back to the Future milik syarikat Universal Studios. Setakat ini, Game of Thrones, Batman, Tales from the Borderlands masih lagi wujud di Steam.

Heads up: Several games by Telltale are starting to be delisted on Steam.
 This is the list so far pic.twitter.com/SSmIRK1nQv
— Pixelbuster (@Nitomatta) November 14, 2018

Buat masa sekarang, kita masih lagi tak tahu game Telltale yang bakal ditarik keluar daripada penjualan. Kalau korang berkenan untuk dapatkan game yang tiada di Steam, korang boleh dapatkan di laman stor digital lain seperti GOG dan laman jualan konsol lain.


Satu tamparan besar terhadap industri video game.
Telltale Games, sebuah studio yang bertanggungjawab dengan penghasilan siri The Walking Dead, Minecraft, The Wolf Among Us dan banyak lagi akan melabuhkan tirainya buat selamanya.
Menurut laporan dari Variety, seramai 225 staf telah diberhentikan dan hanya meninggalkan satu krew kecil iaitu sekitar 25 orang untuk menyiapkan game interaktif khas untuk Netflix, Minecraft: Story Mode.
Berikutan penutupan besar-besaran, CEO Pete Hawley mengeluarkan kenyataan melalui akaun rasmi Telltale Games di Twitter.

pic.twitter.com/evqg5X98WZ
— Telltale Games (@telltalegames) September 21, 2018

Beliau berkata, “Tahun ini merupakan tahun paling mencabar buat Telltale sementara kami cuba menempa laluan baru untuk syarikat ini. Namun, masa amat mencemburi kami. Kami berjaya melancarkan beberapa kandungan terbaik tahun ini dan menerima banyak sokongan positif tapi malangnya, ini tidak mendatangkan hasil jualan. Hati kami berat apabila kami melihat rakan sekerja meninggalkan syarikat ini untuk menyebarkan jenama penceritaan kami merentasi seluruh industri video game.”
Tanpa aral melintang, berita ini benar-benar mengejutkan kami dan ini meletakkan masa hadapan beberapa game dalam proses pembangunan seperti The Walking Dead: The Final Season bagaikan telur di hujung tanduk.
Baca: Review – The Walking Dead: The Final Season Memberi Pilihan Kepada Korang Untuk Menghasilkan Finale Gempak

Bukan itu sahaja, bekas pereka naratif Telltale, Emily Grace Buck mendedahkan 90% pekerja Telltale dibuang kerja tidak menerima bayaran pampasan dan kebajikan kesihatan staf hanya bertahan untuk seminggu sahaja.
Penutupan studio akan menjejaskan proses kerja dua episod seterusnya untuk melengkapkan musim terakhir The Walking Dead. Tambahan pula, game masih lagi dalam proses pembangunan seperti The Wolf Among Us 2 dan game berdasarkan drama Netflix popular berjudul Stranger Things turut dibatalkan serta merta.
Game terbaru dari Telltale adalah The Walking Dead: The Final Season yang bakal mengeluarkan episod kedua berjudul ‘Suffer the Children’ pada hari Selasa, 25 September ini. Episod ketiga dirancang akan keluar pada 6 November manakala episod keempat terakhir akan dilancarkan pada 18 Disember.
Kini, studio ini sedang meneliti portfolio dan akan mengeluarkan komen susulan berkenaan game-game dalam senarai portfolio Telltale pada masa akan datang.


Dua minggu lepas, MyGameOn telah melaporkan Telltale Games menggulung tikar secara besar-besaran dan meletakkan nasib The Walking Dead: The Final Season bagaikan telur di hujung tanduk sehinggakan studio ini menarik penjualan musim akhir The Walking Dead dari semua pasaran digital.
Sebelum ini, Telltale pernah mengeluarkan satu kenyataan rasmi bahawa syarikat ini sedang berunding dengan “beberapa syarikat berpotensi” untuk menyelesaikan dan melancarkan dua episod terakhir. Lebih-lebih lagi, syarikat terkenal dengan game berepisodik memecat hampir 90% pekerja mereka secara mengejut tanpa sebarang pampasan diberikan sehari sebelum episod kedua musim terakhir The Walking Dead dilancarkan pada 24 September.

Menurut Kotaku, sumber terdekat memberitahu Telltale sedang memeterai satu kata sepakat untuk mengambil bekas pekerja Telltale yang berada di syarikat lain bagi menyiapkan episod ketiga dan keempat.
Laporan sama mengatakan episod ketiga sudah hampir siap dan tinggal beberapa pemeriksaan sebaik sahaja sebelum syarikat ini ditutup manakala kerja-kerja pembangunan bagi episod keempat baru sahaja bermula.
Secara idealnya, Telltale mahu mengambil pasukan The Walking Dead yang sama dengan mengambil mereka atas dasar kontrak bagi menyiapkan episod dua terakhir The Walking Dead.
Di samping itu, Telltale juga sedang memeterai perjanjian antara syarikat lain untuk dapatkan dana untuk pembangunan Telltale sendiri dan bukan menggunakan dana tambahan untuk membayar pampasan kepada bekas pekerja Telltale. Namun, ini menyumbang kepada satu komplikasi besar kerana kebanyakkan bekas pekerja Telltale masih lagi sedang berusaha untuk mencari pekerjaan baru.
Episod ketiga The Walking Dead: The Final Season dijangka akan dilancarkan pada 16 November manakala episod keempat dan terakhir pula akan dilancarkan pada 18 Disember.


Antara jenama yang paling terkenal dalam industri komputer bukan sahaja di Malaysia tetapi juga di rantau Asia Pasifik ialah Lenovo. Dalam kalangan penggemar permainan video, jenama Lenovo Legion sering dikaitkan dengan produk-produk komputer dan komputer riba berprestasi tinggi.
Baru-baru ini, kami di MyGameOn berpeluang untuk menemu bual Ian Tan, Pengarah Gaming Asia Pasifik di Lenovo. Dalam temu bual ini, kami memberikan fokus terhadap isu-isu yang berkaitan dengan e-sukan dan juga inisiatif-inisiatif yang dilakukan semasa dunia sedang dilanda krisis COVID-19.
Berikut adalah temu bual penuh MyGameOn dan Ian Tan:

1. Kebanyakan pekerja sedang bekerja dari rumah (work from home), adakah inisiatif-inisiatif sebegini akan menjadi gangguan, atau ia akan meningkatkan produktiviti semasa bekerja?
Setiap orang perlu berehat selepas bekerja untuk tempoh yang lama. Permainan video dan jugak aktiviti-aktiviti masa lapang lain merupakan cara yang bagus untuk menghilangkan tekanan dan rasa penat.
Perkara ini tidak menjadi masalah asalkan anda mengimbangi masa bermain dan masa melakukan kerja.

2. Bagaimana permainan video dalam talian boleh digunakan untuk menghilangkan tekanan?
Permainan video dalam talian memberikan peluang untuk kita berhubung dengan rakan-rakan dan rakan sekerja semasa kita bekerja dari rumah.
Selain daripada membenarkan kita untuk berkomunikasi dengan rakan-rakan, ia juga merupakan aktiviti yang mengeratkan hubungan antara rakan sekerja.
Aktiviti-aktiviti lain seperti menonton filem atau mendengar lagu bersama-sama tidak mempunyai kelebihan yang sama.

3. Aktiviti permainan video dalam talian menjadi lebih popular sejak Perintah Kawalan Pergerakan (PKP) mula dikuatkuasa. Ini bermaksud lebih ramai orang meluangkan masa bermain permainan video pada waktu ini. Adakah Lenovo Legion melakukan sesuatu yang menarik dalam situasi ini?
Pasukan-pasukan Lenovo di Korea Selatan, Malaysia, dan Indonesia menganjurkan kejohanan dalam talian untuk pemain amatur melalui platform komuniti Rise of Legion.
Kejohanan-kejohanan ini terbuka kepada semua orang dan memberikan peluang kepada para pemain untuk bekerjasama bersama rakan-rakan dalam permainan video kegemaran mereka.
Di Jepun pula, pasukan Lenovo telah memulakan inisiatif VTuber yang dikenali sebagai Legion Dojou Cup. Permainan video PUBG dan jugak avatar digital digunakan untuk menarik minat pemain dan mempromosikan aktiviti permainan video yang seronok.
Di media sosial, kami sedang merancang untuk memberikan pemain peluang untuk memenangi permainan video percuma melalui acara giveaway.

4. Terdapat banyak perbincangan tentang kekurangan-kekurangan dalam industri permainan video dalam talian. Apakah yang telah dilakukan oleh Lenovo Legion dalam menyokong industri e-sukan dan juga memupuk bakat baharu dalam industri tersebut?
Pihak Lenovo menyokong komuniti e-sukan di beberapa kawasan melalui dua inisiatif besar iaitu Rise of Legion dan Legion of Champions.
Rise of Legion merupakan laman komuniti yang digunakan untuk mengumpul pemain dari pelbagai latar belakang dan menganjurkan kejohanan kecil (untuk judul-judul seperti Counter-Strike: Global Offensive dan DOTA 2) di setiap kawasan di Asia Pasifik.
Legion of Champions pula merupakan kejohanan berskala besar yang dianjurkan secara tahunan pada musim cuti (Oktober sehingga Disember) untuk peminat tegar e-sukan yang mahu mempertingkatkan kemahiran mereka dan bertanding dengan pemain handal lain dari pelbagai kawasan.
Pada tahun lepas, lebih daripada 1,000 pasukan dari Asia Pasifik telah menyertai kejohanan Legion of Champions.
Kedua-dua inisiatif tersebut memberikan platform kepada pemain e-sukan yang bercita-cita tinggi untuk menyerlahkan kebolehan mereka. Ia juga memberikan peluang kepada para penggemar permainan video untuk menjadi sebahagian komuniti e-sukan.
Pemain amatur kini boleh mengambil bahagian dalam acara-acara kejohanan yang mudah disertai dan mereka tidak perlu risau bertanding dengan pemain profesional (yang bertanding di pentas antarabangsa).
Ini adalah komitmen kami dalam menyokong komuniti permainan video dan juga memupuk bakat pemain generasi akan datang di Asia Pasifik.

5. Bagaimana pula dengan perancangan Lenovo Legion dalam menjadikan permainan video dalam talian sebagai sumber hiburan yang lebih diminati golongan muda?
Gaming kini telah menjadi sebuah hobi yang mainstream dan ia merupakan aktiviti hiburan yang dilakukan secara harian bagi ramai orang. Oleh itu, jenama Legion sentiasa menitikberatkan keseimbangan antara pekerjaan dan permainan sambil melibatkan diri dengan pemain secara positif.
Dalam berita yang dilaporkan baru-baru ini, Pertubuhan Kesihatan Sedunia menyokong usaha syarikat-syarikat permainan video dalam mempromosikan penjarakan sosial melalui pemain dalam inisiatif #PlayApartTogether. Kami menyokong inisiatif ini dan sentiasa cuba memberi cadangan untuk menguatkan lagi usaha ini.

6. Pada waktu ini, acara-acara permainan video fizikal dan e-sukan tidak dapat berlangsung. Apakah inisiatif yang dilakukan oleh Lenovo Legion untuk membawa keseronokan acara-acara sebegini secara dalam talian?
Kejohanan Rise of Legion memang dianjurkan secara dalam talian sahaja dan kami akan memastikan kejohanan Legion of Champions juga akan dibawa ke alam online.

7.  Bilangan penonton livestream telah mendadak naik ketika PKP ini. Adakah Lenovo akan mengambil peluang ini untuk mengadakan livestream untuk aktiviti dan kandungan lain selain e-sukan?
Ya, kami sedang merancang untuk livestream acara-acara menarik bersama pempengaruh (influencer) di setiap kawasan dan kami akan berkongsi lebih lanjut tentang perkara ini pada masa depan.

8. Banyak syarikat dan jenama yang sedang melakukan kempen amal untuk membantu golongan frontliners dan juga mereka yang kehilangan sumber pendapatan. Bagaimana pula dengan Lenovo Legion?
Lenovo mempunyai pelbagai inisiatif global corporate citizenship dan pasukan Lenovo Legion sememangnya akan memainkan peranan dalam memastikan usaha-usaha sebegini dapat dilaksanakan dengan baik.


Dua minggu lepas Kejohanan Dunia COD Mobile 2021 sudah  tamat dan Tribe Gaming dari Amerika Utara dinobatkan sebagai juara.
MyGameOn berpeluang untuk temubual bersama Alston “PerisH” Lee salah seorang pemain CODM Tribe Gaming  dari Malaysia.
Perish juga sudah memulakan karier e-sukan profesional sejak 14 tahun lagi dalam COD Black Ops dan Fortnite.

1. Bagaimana perasaan anda menjadi wakil Malaysia di COD Mobile untuk Tribe Gaming?
Saya berasa bangga dengan prestasi saya di Tribe Gaming.
Memenangi kawasan regional dan memenangi pertandingan untuk menjadi terbaik di Amerika Syarikat dan kini menjadi satu pasukan terbaik dalam dunia adalah satu benda yang sangat saya bangga.
2. Tribe Gaming adalah pasukan antarabangsa di Amerika Syarikat. Bagaimana anda boleh memasuki Tribe Gaming?
Sebelum ini saya hanya bermain COD Mobile di dalam server Garena dan berjaya menjadi antara clan yang paling tinggi ranking dalam Asia Tenggara.
Nama Clan itu adalah Fame Clan dan rakan-rakan saya dari server Global. COD Mobile di Filipina ternyata banyak membantu saya juga.
Di Asia Tenggara Filipina memang antara clan yang terbesar dan banyak membantu saya untuk menjadi pemain CODM terbaik.
3. Bagaimana Tribe Gaming menjumpai anda dan kenapa Tribe Gaming?
Sebenarnya semua ini tidak akan terjadi tanpa pertolongan kawan saya.
Seorang kawan dari Filipina yang menetap di Amerika Syarikat sebenarnya yang memberi saya peluang untuk mencuba untuk Tribe Gaming yang dahulunya Nova Esports.
Tribe Gaming ketika ini sedang mencari satu hingga dua pemain baru. Secara tidak langsung saya juga akan pergi ke Amerika Syarikat untuk menyambung pelajaran juga.
4. Bagaimana latihan untuk Tribe Gaming?
Seperti biasa semua latihan mempunyai jadual. Kami bermula pada jam 7.30 pagi sehingga 11 malam. Perkara ini juga sukar untuk saya kerana saya juga masih belajar.
Belajar dan menjadi atlet e-sukan profesional bukan perkara yang mudah.
5. Bidang apa yang anda ceburi sekarang?
Saya sedang menyambung pelajaran dalam Ekonomi dan Hubungan Antarabangsa.
6. Ada apa-apa maklumat untuk pertandingan seterusnya?
Setakat ini Activition masih belum membuat apa-apa pengumuman dan saya baru sahaja dalam fasa bercuti. Malah saya juga baru sahaja menghabiskan peperiksaan dan kini cuma berehat.
7.  Kenapa PerisH? Apakah yang membuatkan nama ini unik?
Dahulu saya suka menggunakan nama boom-12345 kerana banyak meminati Naruto. Sudah pasti nama ini saya keluarkan untuk ‘menghancurkan’ pihak musuh.
8. Awak berasal daripada mana?
Oh, saya adalah anak jati Selangor, menetap di Bandar Utama.
9. Apa pendapat anda mengenai e-sukan COD Mobile di Malaysia?
Bagi saya, COD Mobile nyata banyak lagi  yang boleh di baik pulih untuk pergi lebih jauh. Malah COD Mobile perlu berlawan dengan Mobile Legends dan PUBG Mobile.
Mempunyai pesaing yang sudah lama berkecimpung di Asia Tenggara nyata sukar untuk dilawan.
10. Ada kata-kata akhir?
Saya bersyukur mempunyai keluarga yang sangat menyokong disebabkan pengalaman saya bermain permainan video secara profesional. Berharap nanti saya akan berjaya dalam bidang bisnes dan juga e-sukan.
Selamat Maju jaya juga kepada semua yang lain!


Jenazah Allahyarham Agusalim Amran atau Hahagus kini selamat dikebumikan di Tanah Perkuburan Islam Taman Sri Sinar, Segambut Dalam pada kira-kira jam 2 petang tadi.
Dalam satu hantaran di Instagram @draxxofficial, pemain SEM9.Gank itu bersama-sama dengan petugas barisan hadapan membuat bacaan doa buat kali terakhir.
Tulis Azim Ikromi (Draxx) “Tenang dan rehatlah sahabat @sem9.hahagus. Terima kasih untuk semuanya,”

Arwah sebelum ini dijangkiti COVID-19 bersama-sama ahli pasukannya, SEM9.Gank.
Pada Rabu, arwah memaklumkan mempunyai kesukaran untuk makan dan memerlukan oksigen yang tinggi untuk bernafas.
Tidak lama kemudian, arwah dikejarkan ke Unit Rawatan Rapi (ICU) Hospital Sungai Buloh.
Malah, hantaran terakhirnya di Instagram Story menyatakan dirinya akan ditidurkan.

Agus berjaya membawa pasukan Gank sebelum ini memenangi banyak kejohanan ternama antaranya PMPL MYSG dan peringkat SEA Final.
Mari kita sama-sama doakan arwah ditempatkan dalam kalangan orang beriman.
Foto: @draxxofficial
Artikel berkaitan: Hahagus sudah tiada..
Artikel berkaitan: Hahagus masuk ICU


Syarikat teknologi gergasi dari China, Tencent mengumumkan syarikat mereka bakal bekerjasama dengan The Pokémon Company untuk menghasilkan game baru.
Pengumuman itu dibuat melalui laman media sosial China, Weibo menjelaskan Timi Studio Group iaitu pembangun untuk Call of Duty Mobile dan Arena of Valor bakal membangunkan game terbaru bersama-sama The Pokémon Company.
Buat masa sekarang, kedua-dua pihak tidak memberi sebarang info tentang jenis game apa yang bakal dibangunkan. Memandangkan Timi ialah studio yang membangunkan game mobile dan mereka juga sedang meluaskan studio mereka dengan pencarian pengarah kreatif serta penerbit, kemungkinan besar game mobile khusus untuk Pokemon dalam perancangan.

Tencent adalah pembangun untuk game terkenal seperti PUBG Mobile dan Arena of Valor serta memegang saham besar dalam Fortnite dan PlayerUnknown’s Battlegrounds (PUBG). Syarikat gergasi ini juga membeli Riot Games, pembangun League of Legends pada tahun 2015.
Baru-baru ini, Tencent memeterai perjanjian bersama Nintendo iaitu pemilik satu per tiga The Pokémon Company untuk membawakan Nintendo Switch ke pasaran China.
The Pokémon Company telah berkolaborasi dengan ramai syarikat video game lain untuk membangunkan pelbagai game mobile antaranya paling popular adalah Pokemon GO bersama Niantic. Pokemon Sleep dan Pokemon Masters yang bakal dilancarkan tahun ini juga adalah game mobile dengan kerjasama DeNA.
Sumber: Polygon


Tencent, gergasi teknologi China kini memiliki Slamfire Inc. iaitu syarikat induk bagi studio pembangunan permainan, Turtle Rock Studios, yang berperanan membangunkan Left 4 Dead dan Back 4 Blood.
Pengasas studio, Phil Robb dan Chris Ashton menyatakan, Turtle Rock Studio akan terus beroperasi seperti biasa tanpa sebarang perubahan di dalam struktur pentadbiran.

“Kami teruja untuk sertai keluarga studio milik Tencent,” kata Steve Goldstein, presiden Turtle Rock.
“Rakan kongsi, capaian global, pengetahuan Tencent di dalam permainan dan sokongan mereka akan dapat membantu kami menghasilkan pelbagai permainan yang kami impikan, sementara membenarkan kami kekalkan autonomi dan semangat kebebasan kami,” tambahnya.
Turtle Rock Studios adalah studio terkini yang dimiliki oleh Tencent. Sebelum ini, Tencent memperoleh Stunlock Studio, Sumo Digital dan Wake Up Interactive yang memiliki dua studio iaitu Valhalla Game Studio – yang membangunkan Ninjala, dan Soleil.
Sumber: VentureBeat, LowYat.


Selain memiliki pegangan saham di Krafton yang melahirkan PUBG Mobile dan Epic Games, Tencent juga memiliki pegangan saham terbesar bagi pembangun Clash of Clan, Supercell.
Clash of Clan dan Brawl Stars menjadi fenomena sejak ia dilancarkan pada 2012 dan berjaya membantu syarikat itu mencapai jumlah pendapatan sebanyak €2 billion (RM9.54) pada awal 2016.
Namun, pendapatan syarikat berpangkalan di Finland itu mula merudum sepanjang 2016 hingga 2020.
Pihak Tencent membeli saham daripada pelabur-pelabur yang bersekutu bersama gergasi teknologi China itu pada 2019 untuk membantu peningkatan perolehan pendapatan Supercell.
Pemilikan saham itu menjadikan Supercell sebagai anak syarikat Tencent dengan pegangan saham sebanyak 70%.
Pihak Sensor Tower melaporkan, kini Clash Royale telah mencapai jumlah pendapatan Supercell pada 2020, melebihi US$3 billion.

Pada Ogos lepas, pihak Supercell melancarkan sebuah permainan baru iaitu Everdale, yang diharapkan akan mengembalikan zaman kegemilangan mereka seperti tahun 2012.
Sumber: GamingonPhone.


Tencent mengumumkan penggunaan sistem imbasan wajah untuk menghalang kanak-kanak dan remaja daripada bermain permainan video secara berlebihan.
Tindakan ini adalah selepas kerajaan China meluluskan akta anti-ketagihan, termasuk peraturan menghalang mereka yang berusia bawah 18 tahun untuk bermain permainan video.

Perisian dilancarkan pada awal minggu ini dan menghubungkan data yang dikumpul di sistem sekuriti awam sentral di China. Ia akan memantau pemain yang menghabiskan masa bermain permainan video pada waktu malam. Perisian ini akan aktif bermula 10.00 malam hingga 8.00 pagi.
Tencent melancarkan ciri-ciri imbasan wajah ini pada lebih 60 permainan video mereka, termasuk ‘Honor of Kings’ dan ‘Game for Peace’. Syarikat itu juga bercadang untuk memasukkan ciri itu di dalam permainan lain pada masa akan datang.

Perisian imbasan wajah ini diperkenalkan untuk mengawal ketagihan permainan video terhadap kanak-kanak bawah umur dan merupakan tindak balas terus daripada kerajaan China, dalam melarang kanak-kanak bermain permainan video pada lewat malam.
Disebabkan ia berhubung dengan pusat data keselamatan awam negara dan Tencent yang memerlukan pendaftaran menggunakan nama dan ID kerajaan asal pengguna, jadi maklumat imbasan wajah itu akan berhubung dengan data itu.
Hal ini menimbulkan persoalan oleh pemain-pemain muda dan kredit sosial mereka di dalam negara, sama ada generasi muda akn mendapat kredit yang rendah kerana tabiat mereka yang bermain permainan video.
Kesan masa panjang perlaksanaan sistem imbas wajah ini masih belum kelihatan. Adakah ini akan menghalang terus terus pemain muda di China bermain permainan video, hanya masa akan menentukannya.


Tencent kini melabur sebanyak €300 juta (RM1.3 juta) dalam Guillemot Bros, sebuah syarikat yang dimiliki oleh beberapa Pengasas Bersama Ubisoft.
Menurut laporan EuroGamer, Tencent kini mempunyai 49.9% saham dalam syarikat itu, yang terbesar setakat ini.
Semestinya hal ini satu berita yang penting kerana Ubisoft boleh mula membawakan francais terbesar mereka ke platform mudah alih.
Selain Ubisoft, Tencent dan Sony  juga menambahkan saham dalam FromSoftware yang juga pembangun Elden Ring.
Sebelum ini, Ubisoft sedang membangunkan Rainbow 6 Siege untuk platform mudah alih yang kini sudah memasuki fasa Alpha.
Sumber rujukan: EuroGamer


Tencent nampaknya ingin memperluaskan lagi empayarnya dalam pasaran permainan video dengan memegang saham majoriti syarikat Grinding Gear Games yang terkenal dengan permainan aksi RPG, Path of Exile.
Tapi pemilikan ke atas studio ini bukanlah bermakna Tencent akan mengganggu content direction dan hala tuju permainan ini. Grinding Gear mengesahkan mereka akan kekalkan status sebagai syarikat yang independent dan tiada gangguan pada operasi.
Apa yang berubah ialah penambahan kakitangan yang mana menurut Pengarah Urusan, Chris Wilson mengatakan akan menambahkan dari 114 pekerja sepenuh masa kepada 130.
Selain itu, Grinding Gear juga dalam pertimbangan mengeluarkan permainan baru dan dengan penambahan kakitangan ini, mampu membuatkan objektif ini menjadi kenyataan.
Walaupun Tencent memiliki 80% saham di dalam syarikat New Zealand itu, Chris juga menjamin pemain Path of Exile tak akan berdepan sistem pay to win untuk masa akan datang. Perancangan seterusnya, mereka sedang membangunkan 4.0.0 dan akan memasuki fasa Beta pada awal 2020.
Sumber: PC Gamer